CIRQUE DU SOLEIL: EDONON BEZALA, GASTEIZEN ERE EDOZER GERTA LITEKE - PAIDEIA\nCIRQUE DU SOLEIL-EK «VAREKAI. OIHANEKO IPUINAK» IKUSKIZUNA EKARRI DU EUSKAL HERRIRA. EZ DA OHIKO ZIRKU-IKUSKIZUNA, BAINA ZIRKUA DA BETE-BETEAN. TRAPEZISTAK, MALABARISTAK, PAILAZOAK, MUSIKARIAK... ASTEAZKENETIK, IKAROREN MITOAREN GAINEKO ISTORIO BAT ANTZEZTEN ARI DIRA GASTEIZERA EKARRI DUTEN VAREKAI IZENEKO BASOAN.\nXabier IZAGA, GARA, 2016-I-29\nGreziako mitologiaren arabera, Ikaro eta haren aita Dedalo, Kretan preso zeudenak, ihes egin zuten handik, lumazko hegoak baliatuta. Baina Ikaro eguzkira larregi hurbildu eta bere hegoetako lumak lotzen zituen argizaria urtu egin zen. Gaztea itsasora jausi zen. Dedalok Ikaria izena jarri zien inguruko lurrei, semearen oroimenez. Cirque du Soleilek (Eguzkiaren Zirkua) antzezten duen bertsioan, ordea, Varekai izeneko oihan batera jausi da Ikaro, larri zaurituta. Motxaileen hizkuntzan, «edozein lekutan» esan nahi du varekai hitzak. Edozein lekutan dago, beraz, eta han edozer gerta liteke. Oihan hori inguru misteriotsu eta magikoa da, bertako bizilagun harrigarriak bezala. Edozer gerta liteke, baita izaki haien laguntzaz Ikaro berriro altxatzea ere.\nBi orduz, etengabe eta ia oharkabe aldatuz doan agertokian, erritmo biziko segidan agertuko dira malabaristak, trapezistak, musikariak, pailazoak… Akrobaziak, musika, dantza, argiak eta oro har dekoratuek ikusgarri egiten dute istorioa. Nekez sumatuko du ikusleak aspertzeko unerik; txaloa jotzeko, berriz, ugari.\nViolaine Corradik ikuskizunerako propio egindako musika munduko hainbat kulturatan inspiratua da, eta banda osatzen duten zazpi musikariek zuzenean jotzen dute emanaldi guztietan. Haien eta gainerako artisten arteko sinkronizazioa erabatekoa da, akrobaten mugimenduetan eta edozein xehetasunetan bezala. Prezisioa ikuskizunaren ezaugarrietako bat da, izan ere, eta kalitatea, ukaezina.\nEta musika bezala, jantzi guztiak, jokalekua eta oro har dekoratu osoa obrarako propio diseinatu eta eginak dira. Obra honetan, 600dik gora jantzi, zapata, ileorde eta osagarri erabiltzen dituzte. Momentu oro erabilgarri eta garbi izateko, lau langile finko eramaten ditu konpainiak berarekin bira guztietan, eta emanaldiak dituzten hirietan beste zenbait kontratatzen dituzte.\n“Varekai” ez da zirku saio konbentzionala. Egia esan, Eguzkiaren Zirkua ere ez da zirku konpainia konbentzionala. Zirkuaren tradizioari uko egiten ez badio ere, guztiz berritzailea da. Gasteizera ekarri duten obra 2002an estreinatu zuten, Montrealen, eta ehundik gora herritan eman dute; hala ere, lehen emanalditik gaurdaino berrikuntza ugari izan ditu, Eguzkiaren Zirkuaren ikuskizun guztiek bezala.\nEsan bezala, Eguzkiaren Zirkua ez da zirku konbentzionala, baina zirkua da, inondik ere, eta “Varekai”-k, ijito-hizkerako hitz horrek bezala, ikuskizun horretatik harago, Eguzkiaren Zirkuaren –azken batean zirkuaren– izaeraren ezaugarri nagusietakoa laburbiltzen du. Izan ere, haren esanahiak eta sortu zuen herri ijitoak iradokitzen dute Quebeceko zirkuaren espiritu nomada.\n“Varekai”-k, gainera, antzinako zirku-tradizioak omentzen ditu, haien zordun, Georgiako dantza ikusgarriak –baso liluragarri horretan are ikusgarriagoak– eskainiz, esate baterako.\nZirkuaren muina, gizakia\nEguzkiaren Zirkuak ez du lehenbiziko aldia Euskal Herrian; Gasteizen bai, ordea; karpa erraldoirik erabili beharrik gabe, gainera, Zurbaoko Buesa Arena Pabiloia bere ikuskizuna eskaintzeko gune aproposa izaki, forma ez ezik, haren neurriak direla-eta.\nJoseba Sarrionandiaren eleberri batean, Kalaportuko umeak zirku batez ari omen dira, «bagoi pilo batekin, elefanteekin, lehoiekin, tximinoekin, pailazoekin, ezpata irensleekin, emakume bizardunekin» herrira iritsiko omen den zirkuaz, hain zuzen. Eta kolosala izango dela diote. Eguzkiaren Zirkuaren emanaldietan ez da ohiko zirkuetako animaliarik agertzen, ordea. Varekai oihanean bizi direnak alegiazkoak dira, egiten dituzten ikuskizun guztietan agertzen direnak bezala, animaliak erabiltzea baztertu baitzuten hasiera-hasieratik, zirkuaren muina gizakia dela erabakita. Ez da, ez, gerra arteko garai hartan Kalaportuko haurrek itxaroten zuten zirkua. Egungoak ere gerra garaiak dira, baina askoz ikuskizun gehiago eta egunero ikusteko modukoak daude; hala ere, ume askok –eta nagusi askok– «kolosala izan da» esango bide dute Varekai ikusitakoan.\nEguzkiaren Zirkua, kaletik abiatuta, mundu osoko 4.000 langileko konpainia quebectarra\nJessica Heredia katalanak break dance egiten zuen Eguzkiaren Zirkuan hasi aurretik. Montrealen egin zuen zirku horretan jarduteko prestaketa eta dagoeneko bi urte pasa bete ditu konpainian, dantzari akrobata gisa, «edozein artistak nahi lukeen lanean». Lan gogorra, baina gogobetetasun handia ematen omen duena; batez ere «zure jendearen aurrean» jarduten dutenean», dio Jessicak, Katalunian egindako emanaldiak gogoratuta, edo oraindik orain Andaluziakoak, aita andaluziarra du eta.\nEz da harritzekoa break dance egiten duen bat edo kalean bere abileziak erakusten dituen norbait Eguzkiaren Zirkuan sartzea, hain zuzen kale-artista talde batek sortu baitzuen 1984an, Quebecen. Kale artistez gainera, kirolariak, dantzariak eta beste arlo ugaritan jarduten duen jendea du harrobi zirkuak.\nEguzkiaren Zirkua sortu zen urtean, 73 lagunek lan egiten zuten konpainian, eta gaur egun 4.000 langile dira, horietatik 1.300 inguru, artistak. Egunotan Gasteizen, bira honetan alegia, 100 lagunek hartzen dute parte “Varekai” ikuskizunean; erdiak, artistak.\nKonpainiako artisten eta gainerako langileen zerrenda mundu osoko 50 herrialdetako lagunek osatzen dute. Hiru hamarkadotan mundu osoko 300dik gora hiritan eskaini dituzte beren saioak. Montrealen du egoitza Eguzkiaren Zirkuak, eta 1.500 lagun inguruk lan egiten du hango bulegoetan.\nAntzezpenek eskatzen duten maila fisiko eta psikikoa ez da nolanahi lortzen; horrenbestez, emanaldi bakoitzaren aurreko entseguaz gainera, egunero entrenamendu zorrotza egin beharra dute. Entseguetan beti ere segurtasun neurri zorrotzak dituztela, marketin arduradun Juliek dioenez, «segurtasuna lehentasunezkoa baita».\nAsteazken gauean eskaini zuten lehen emanaldia, eta igandea bitartean zazpi izango dira denera, asteburuko bi egunetan bina emanaldi. Ondoren, Estatu frantseserantz abiatuko dira, Gasteizen ilusio eta txundidura momentu ederrak utzita.X. I.\ndedalo grezia íkaro kreta mitologia


uztaila | 2019 | Nafar periferiatik\nMonth: uztaila 2019\n2019(e)ko uztailaren 31a\nDrama eta traumaren hurbiltasun fonetikoa, bien arteko alde semantikoaren ezabatzaile? Hala dirudi behintzat politikari batzuengan.\nCategories DiskurtsoaCategories drama, politikariak, trauma2 Comments\nHain nabarmena batzuen ikusgarritasun nahia, non euren alderik txarrena suertatzen zaien ikusgarriena.\nCategories DiskurtsoaCategories ikusgarritasuna, nahia\n2019(e)ko uztailaren 29a\nEz da bakarrik Sánchez mutikotearen harrokeria, bere neurrigabeko konfiantza esku-jokoekin, hor dago PSOEren azkeneko fakea Podemosen negoziazio proposamenaren gainean egina, hasierako proposamen huts zena exijentzia bihurtu eta filtratua. Ez da bakarrik zein den PSOEren programa ezkertiarra, era ia hobeezinean laburtua CEOEren mesfidantzaren zioan Podemosen eskuetan ez uzteko Lan ministerioa. Ez da bakarrik PSOEk bere aise gobernatu nahi duela itunkideak gehienez jota GKE gisa tratatuz, hots, ultraliberalismoaren eredura joz: enpresa handien harrapakeriek sorturiko giza kalteak konpontzeko GKE deiturikoak, enpresa handienenak preseski askotan, elikatuz.\nEz da hori guztiori bakarrik, bada horrezaz gain eta funtsean Sanchezek estakanobismoa duela espainiar estatu eredu (ez nahasi Stakhanov sobietar langile amorratu harekin, Sanchezek ez dakielako ezer lan beharraz bere asmoak aurrera ateratzeko, bere esku-jokoak eta itxurakeria lerdena aski izanen balitu bezala). Estakanobismoa Canovasen estatu eredua da, 1874ean bere ezpatatzar Martínez Camposen eskuz I. Errepublikaren aurka eginiko estatu kolpearen bidez ezarria, hiru ardatzen inguru: 1) bipartidismoa, 2) konstituzio guztiz maneiagarria txandakako gobernuen beharren arabera eta 3) monarkiaren ahalmen politikoa gobernuak aldatzeko, gobernu berriak antolatuz hauteskundeak aldez aurretik monarkak aginduriko alderdiak irabazi zitzan. Luze gabe sartu zen krisian sistema, 1897an hain zuzen, Cánovas estatu gizona Angiolillo anarkistak hil zuenean Arrasaten. Dena dela, luze iraun zuen kanobismoak etengabeko krisiak jasan bazituen ere, larriak guztiak, harik-eta Primo de Rivera Patria-salbatzailea erregeak berak ezarri zuen arte diktadore gisa, bai monarkiak, bai bipartidismoak, bai konstituzioak berak erreka joz. Baina oi, historiaren lezio alferrak!\nEz gaude, jakina, egoera berean: ez dira batere aurreikusgarriak krisi haien aurkako molde haietako protestak, Espainia incivil aurreko gaurko protestak zibikoak dira zorionez, baina gaurko sistemaren krisiak erro berdintsuak ditu: bipartidismoaren haustura herritarra, konstituzio guztiz ezegokia arazoei aurre egiteko, sistema politikoarekiko gero eta desatxikimendu zibil zabalagoa (ez bakarrik Herri Katalanetan, Euskal Herrian eta Galizian, Espainiaren barnean ere bai), erremedio-saio militarren ordez justizia erakundeetan oinarritzeko nahi antidemokratiko gizalegegabea, goi mailako epaitegietan epai alderdikoien izendapenak…, zenbatezinak arazoak. Horren guztiorren aurrean Patria-salbatzaile gisa agertzeko apustua egin du Sanchezek, bipartidismoari eutsiz, estatu ereduaren immobilismoari hortzekin atxiki nahian, unidad de des(a)tino en lo universal primorriberatar hura lehenetsiz.\nBatek daki zenbat iraunen duen estakanobismo honek, batek daki Sanchezek betetzerik izanen duen garai haietako Sagastaren funtzioa, baina begi-bistakoa da halako irrealismo magiko mota batek bizi duela gaur Sánchez, bere hautuko Espainiak ez duela etorkizun demokratikorik.\nNafar Diario de Noticiasen plazaratua atzo, nahiz eta hemen jarri ditudan (eta bidali nituen) zehaztapen tipografikoak gabe.\nCategories EstrategiaCategories bipartidismoa, demokrazia, kanobismoa, PSOE, Sánchez\n2019(e)ko uztailaren 28a\nErratza pasa gabeko zoruetan politikarien zabor-bitxi distirantak lapurtzen dabilen kazetaritza eredu hori.\nCategories KazetaritzaCategories distira, mikak, zaborra\n2019(e)ko uztailaren 27a\n“Edo den-dena edo deus ere ez” jokoan, lorpenaren askoak ere ez du deus balio.\nCategories EstrategiaCategories galbidea, jokoa\n2019(e)ko uztailaren 26a\nKontsola zaitez, Sánchez estatu-mutikote hori! Gehiago galdu zuen kanobismoak Kuban, zuk baino gehiago. Oraingoz.\nCategories EstrategiaCategories Espainia, galbideak2 Comments\n2019(e)ko uztailaren 25a\nExotismo zaleak bere mundua du erreferentzia.\nCategories IdentitateaCategories exotismoa, jatorria\n2019(e)ko uztailaren 24a\n“Egia, beti, iraultzaile”, dioskute iraultzaile petoenek. Baina kontzeptua bera, Egiarena, ez al da faltsukeria bat guztiz erreakzionarioa?\nCategories EgiaCategories erreakzioa, iraultza\n2019(e)ko uztailaren 23a\nTabakoaren aurkako kanpainei jarraitzeko jarraitzen dut erretzen.\nCategories OsasunaCategories kanpainak, tabakoa


2019ko azaroaren 15a, ostirala | Ordua Euskal Herrian 22:01:34\nBizkaiko mendebaldean, Kantabriarekin mugan, Barbadun ibaiaren haranean, Trianoko mendiek eta Bizkaiko Golkoak gordeta, Muskiz herria dugu. Itsasoak, burdinak eta mugak zizelkatu dituzte herriaren historia eta oraina.\nBehin Somorrostroko Haraneko zatia izan zen kontzeju zahar hau hamar auzunek osatuta dago. Mendeetan zehar Muskiz izan zen bertako hiriburua, eta izen hori du udalak gaur. Kokapen estrategikoa eta burdinari lotutako jarduerak funtsezkoak dira Muskiz ulertzeko. Bataz zein besteaz arduratuko zen Salazar familia, XIII. mendean eraikitako Muñatoizko gaztelutik. Bera da Bizkaiko gaztelu bakarra. Bilbora doan errepidean, findegi ondoan dago barruti biko eta dorre bateko eraikina. Gazteluak, alboko baselizak eta jauregiak osatzen duten multzoa 1944an izendatu zuten monumentu historiko-artistikoa. Egun, jauregiak Petronorreko bulegoak gordetzen ditu eta komenigarria da, hara hurbildu aurretik, gaztelua ikusterik badagoen ziurtatzea. Ez da Muñatoizkoa, baina, salazartarren gotorleku bakarra: Sopuertarako bidean Santelicesko dorretxea dugu izen bereko auzoan. Handik gertu, Memereakoa, eta urrunago, Pobalekoa.\nXVIII. mendean izango zuen Muskizek bere urrezko aroa. Borboien eskutik aberastu zen klase burokratiko berria izan zen garai haietako protagonista. Herrian zehar sakabanatuta dauden jauregiak ditugu ongizate haren isla. Aipatzekoak dira, besteak beste, Enterrado, Treto, Alvarado, Villar, Lavalle eta Llarena jauregiak. Familia berberek eraiki zituzten, urte haietan, San Joan Bataiatzaile eta Bariko San Nikolas parrokiak. Herriko eliza zaharrena, ordea, San Julian, Erdi Aroan altxatu zuten, eta XVI. mendean berreraiki. Nabarmentzekoak dira aipatutako eraikinetan ikusgai dauden armarriak.\nUgari dira ere mendeetan zehar burdingintzak utzitako aztarnak. Kostaldekoak ezagunak ditugunez (Argia, 2.169. zbkia.), barrurantz abiatuko gara, Pobaleko burdinola ezagutzera. Txangoaren zati honek historia eta natura uztartzeko aukera emango digu. Sopuertarako errepideari eutsiz, hirigunetik kilometro bat eta erdira, 2004an berreraikitako Pobaleko burdinola aurkituko dugu. Bizkaiko zainduena da, eta Eusko Jaurlaritzak multzo monumental izendatua du. Eraikina XVI. mendearen amaieran salazartarrek eraiki bazuten ere, gaur egungo itxura XVII. mendean Simon de La Cuadrak eginiko lanek eman zioten. Burdinola ez ezik, errota, jauregi-dorretxea –egun erakusketa etxea–, tailerra, labe bi, ukuiluak, presa eta zubia ere ikusgai daude.\nLarunbata da Pobal bisitatzeko egun aproposena, eguerdiko hamabietan hogei minutuko iraupena duen erakustaldia hasten baita; Burdinolako tresneria osoa (labea, txinboak, gurpil hidraulikoak) abian ikusteko aukera izango dugu. Irin-errota, berriz, egunero jartzen dute martxan. Pobalen ikasleentzako jarduera osagarriak ere eskura daude: Lehen nahiz Bigarren Hezkuntzako ikasleei zuzenduriko gida didaktikoak, jolasak eta bisitaldi gidatuak, hala nola ogia egiten ikasteko tailerrak dira aipatzekoak.\nBurdinolatik 150 metrora, iparralderantz, harrizko zubia topatuko dugu. Behin zubia zeharkatuta, haritzen, akazien, sahatsen eta gaztainondoen ondotik, ibaiari segituz, Valdibianeraino doan bidezidorretik joango gara. Bidean XVIII. mendeko Ollako burdinolaren eta errotaren aurrietara iritsiko gara; Sopuerta eta Somorrostro elkartzen zituen errepidetik hurbil dago. Han, ibaitik gertu, Valdibianera eramango gaituen bidea dago: haltzak, lizardiak eta akaziak, Enkarterrietako industria elikatzen duten eukaliptoekin lurra konpartitzen. Bidearen amaieran Barbadun ibaiak bustitako errota bakarra dago, Valdibiangoa.


Sententzia jakin eta ordu gutxira, ezkor mintzatu da BERRIArekin Bel Pozueta, Adur Ramirez de Alda gaztearen ama. Espainiako Auzitegi Gorenak bederatzi urte eta erdira arteko espetxe zigorrak ezarri ditu Altsasuko gazteentzat, eta haren semeak, zehazki, zortzi urte eta erdiz egon beharko du espetxean. Espainiako Auzitegi Nazionalak jarritako zigorrak murriztu arren, kartzelan jarraitu beharko dute, eta isun ekonomikoei eta inhabilitazioei ere aurre egin beharko diete. Berriz ere kalera atera beharko dutela azpimarratu du Pozuetak. Eta horretarako aukera ugari egongo direla. Besteak beste, atzo egin zuten lehen elkarretaratze jendetsua, Altsasun bertan.\nAltsasuko Gurasoak plataformakoek zein balorazio egiten duzue Auzitegi Gorenaren sententziaren inguruan?\nEgin dugun balorazioa da sententzia honekin injustizia mantendu egiten dela, injustizia latza eta erraldoia. Ez dakigu zein hitz aukeratu ere gertatzen ari dena deskribatzeko. Atera den epaiarekin minduta eta oso haserre gaude. Oso injustua da gertatzen ari den guztia. Aldi berean, saiatu dira makillaje ariketa bat egiten, aurretik ere gauza bera egindakoak baitira. Ezin dugu ahaztu, hasieran, 62 urteko kartzela zigor eskaera zegoela, eta pixkanaka murrizten joan direla. Astakeria galanta izan zen, eta gero, jaitsi zutenean, bazirudien gizarteari esan nahi ziotela epaiketaren ondoren gauzak bere neurrian jarri zirela. Orain egin dutena gauza bera izan da. Hasieran emandako zigorrak pixka bat jaitsi dituzte, larrigarriak kendu dituztelako, baina oraindik ere izugarriak dira, eta erabat injustuak.\nBehin sententzia ezagututa, zer asmo dauzkazue?\nOstegunean [gaur] prentsaurreko bat emango dugu, 12:00etan, Katakraken [Iruñea]. Han azalduko dugu sententziari buruzko gure iritzia eta balorazioa, eta erakutsiko dugu etorkizunera begira zein mobilizazio egiteko asmoa daukagun. Aurrerago informazio gehiago emango dugun arren, seguruenik, hilaren 26an duintasunaren martxa egingo dugu, Altsasutik abiatuta. Izan ere, kalera atera beharra daukagu.\nEta arlo judizialean, zer pauso emateko asmoa daukazue?\nIbilbide juridikoari dagokionez, jada epaia irmoa da. Orain, argi dugu Espainiako Auzitegi Konstituzionalera joango garela, eta horrek bidea zabaltzen digunean, Europara joko dugula. Hala ere, ez digute justiziarik emango. Momenturen batean erakutsiko dute kasu hau zer-nolako astakeria juridikoa, zer-nolako zigorra eta mendekua izan den, baina gure seme-alabei egindako zauria ezingo da horrela sendatu.\nIzan ere, Europara joateak denbora eskatuko du, ezta?\nBai, hala da. Nahikoa luzatu da jada, hiru urte pasatu ondoren eman baita epai irmoa, eta, bitartean, batzuk kartzelan egon dira.\nEta zigorrak jaitsi diren arren, kartzelan jarraitu beharko dute.\nBai. Oraindik ez dut ariketa matematikorik egin. Badakit Ainara Urkijori urte eta erdira jaitsi diotela zigorra, baina bera aurretik ere kanpoan zegoen. Iñaki Abadi, berriz, hiru urte eta erdiko kartzela zigorra geratu zaio, eta urte eta erdi barruan daramanez, baliteke hirugarren gradua lortzea. Hala ere, kartzela zigorrak ikusten ditugu bakarrik, baina horren atzean badaude izugarriak eta neurririk gabekoak diren inhabilitazioak eta zigor ekonomikoak ere. Horiek ez dituzte aldatu, eta isunak milaka eurokoak izango dira. Inhabilitazioak ere hainbat urtetakoak dira, eta gazte batzuk, esaterako, irakasle ikasketak egiten ari dira. Horrek guztiak, etorkizunean, beren bizitza profesionala ere baldintzatuko du.\nBERRIAn argitaratua (2019/10/09)


Begitu.eus - Nor gara? - Begitu.eus\nBegitu.eus - Nor gara?\nZer da BEGITU?\nArratia, Ubide eta Zeberioko barriak argitaratzen dituan herri aldizkaria da. 2002ko aprilean sortu zan; argitalpenaren arduraduna Zertu kultur alkartea da hasikera-hasikeratik.\nHilabetekari lez sortu zan, baina 2008tik aurrera hamabostero argitaratzen da. 2010ean itxura aldatu eban, eta gaur egun tabloide formatua dauka, 16 orrialde errotatiban inprimatuta.\nBegitu doban banatzen da eskualdeko etxe guztietara. Tiradea 7.300 alekoa da.\nZer da ZERTU?\nArratian euskeraz argitaratutako aldizkari baten hutsunea igarten genduala eta, egitasmo hori zelan mamindu hausnartzen hasi zan euskalzale talde bat 2001ean. Helburu hori gauzatzeko, hainbat bide aztertu ostean, Zertu Kultur Elkartea eratu zan lehenengo, eta, gero, Begitu aldizkaria.\nJaio zanetik helburu nagusi bi euki ditu:\nBertako euskeran idatzitako aldizkaria argitaratu eta Arratia, Ubide eta Zeberioko etxeetara helduarazotea.\nGure inguruko kulturea suspertutea.\nZertu alkartea 2001ean jaio zan eta 2002tik Begitu aldizkaria argitaratzen dau.\nHasikeran Begitu hilabetekaria bazan be, 2008tik aurrera hamabostero topau geinke Arratia, Ubide eta Zeberioko etxeetan. Guztira 22 aldizkari argitaratzen dira urteko (garagarrilean eta abuztuan aldizkari bakarra ateraten dogu). Aitatu behar da, era berean, 2009ko udatik aldizkariaren webgunea be martxan dagoala: www.begitu.eus.\nAldizkariaz gainera, Begituk gehigarri bereziak be atera ditu lantzean behin: udan jaien barri emoten dabenak, herrietako feria egunetan (San Isidroetan Zeanurin, Merkartea egunean...), Euskerearen Nazinoarteko Egunean, Korrikan...\nGure inguruko kulturea bultzatzeko ardurea be badauka Zertuk. Horregaitik, Begitu aldizkaria argitaratzeaz gainera, beste ekintza batzuk be egin izan ditu urte honeetan: bertako idazleen liburuak argitaratzea (Gaizka Amondarainen Ortozik edota Iker Yurrebasoren Ametz eta Haizea aurpegian), Arratiako idazleen antologiak argitaratzea, Peru Tximaluze alemaniar jatorriko liburuaren euskerazko bersinoa argitaratzea, Luis Iruarrizaga abesbatzaren 25. urtemugako CDan laguntzaile izatea, Arratiako postalen bildumea ateratea, Arratiako Mankomunidadearen 25. urtemugako gehigarri berezia ateratea, Arratiako Musika Eskolagaz alkarlanean, Arratia aldeko kanta eta bertso zaharrak Musika Eskolaren Historia liburua argitaratzea edo Mauriziaren gainean be gehigarri berezia ateratea edo beste alkarte batzukaz alkarlana bultzatzea... 2013. urtean Arratiera eskuko hiztegia eta Kontaidazu! Kantaidazu! ipuin eta kantu bildumea banandu eban alkarteak Begitu-lagunen artean. 2014ean ostera Arratiera eskuko hiztegiaren 2. edizinoa eta Alvaro Rabellik idatzitako Saguzarren Profhezia ipuina argitaratu genduzan. 2015ean telazko boltsa bat eta Begituren kamisetak atera genduzan. Korrika dala-eta, eta gauez pasatzen zanez besoko fosforitoa egin genduan 2017an, “Begitu be” leloagaz. 2018ko abenduan Alvaro Rabelliren Ustezko fikzioak liburua aurkeztu genduan Zeanuriko Kultur Etxean, Gabonetako Kultur Astearen barruko ekintzetan. 2019an Arratiako Kalenturak Ipuin Erotiko Lehiaketearen ardurea hartu eban eta edizino bi antolatu ditu daborduko, Igorre eta Lemoan.\nEgin zaitez Begitu-lagun


Nola lortu dozena backlinkak zure webgunera?\nZure negozioa linean ezartzen duzun heinean, bilaketaren emaitza nagusiak lortu nahi dituzu. Hala eta guztiz ere, jakina da goi-mailako maila gaitzea ezinezkoa dela. Esteka interesgarriak eraikitzeko kanpaina bat eraiki behar duzu zure jardueren lehen emaitzak behatzen hasi aurretik - vidermina gel prezzo.\nDenek dakite loturak modu ezberdinetan lor daitezkeela. Atzerako esteka batzuek zure gune zehatzaren balioa ekarri dezakete, beste batzuek zure webgunearen sailkapenak minik ditzakete eta zure marka ospea hondatu. Esteka guztiak dofollow eta nofollow banatzen dira. Artikulu honetan, kontzeptu horietako bi estaltzeko egingo dut eta azaldu zure SEO jardueretan nola eragingo duten.\nAtzizkigune mota hau HTML atributuei dagokie, bilaketa-bot-ak estekak jarraitu ahal izateko. Norbaitek zure domeinua jarraitzea erabakitzen badu dofollow link baten bidez, bilaketa-botek eta batez besteko erabiltzaileek zure gunea jarraitu ahal izango dute. Dofollow esteka loturaren bidez igarotzen da eta zure webgunerako trafikoa bideratzen du zure webgunean.\nBilaketa-motorrek dozena loturak hartu eta egiaztatu zenbat erabiltzaile zure orriarekin lotzen duten zure webgunearen autoritarioa nola ulertu.Zure webguneko backlinkak ez du kalitate handirik lortu, Google-ren puntu gehiago lortuko dituzu.\nDofollow loturak lortzeko metodo zuzenena bilaketa motaren aingura testu gisa erabiltzen da. Hala ere, web orrialdeak arretaz aukeratu behar dituzu, backlinkak doazenez. Fidagarriak, oso fidagarriak eta autoritarioak izan behar dute. Gainera, zure merkatuko nitxoari lotutako iturriekin lankidetzan aritu beharko zenuke soilik. Esate baterako, Forbes, Entrepreneur, New York Times bezalako iturrietatik kanpoko esteka bat lortzen baduzu, ehunka mila kalitate txarreko zaborren backlinkak baino balio eta ospea emango dizu.Horrela, web orrialde autoritarioetatik datozen esteken dofollow Google-ren sinesgarritasunaren benetako botoak dira.\nAtzera arteko doikuntzako kalitatea lortzeko lehen mailako modua lineako eduki onean argitaratzea da. Zure webgunea informazio baliagarria daukan edukien garrantzia eta erakargarritasuna ematen badu erabiltzaileek, beste web iturri batzuek informazio baliotsua izango dute eta borondatez partekatuko dute borondatez besteekin. Esteka organikoa zure webgunean zuku organikoa lortzeko modu organikoa da. Arazo naturalak zure esteka naturala eraikitzeko kanpainan aurre egin ahal izateko denbora pixka bat eramango zaitu zure web orriek orri baxuko ranking batekin hasiko direla.\nHala ere, prozesu hau azkartzeko modu batzuk daude. Zure domeinurako dozena backlinkak animatu ditzakezu beste webgune batzuetara gonbidatuz, zure edukirako dozena backlink bat jartzeko.Backlink bat zure webgunera ahalik eta errazena izan dadin egin beharko zenuke. Esate baterako, zure webguneko URLaren helbidea eta URLa lotzeko gonbidapena sor dezakezu.


Txirrindularitzak eta erlijioak bat egin dute Dorletan - Leintz gatzaga - Goiena.eus\nTxirrindularitzak eta erlijioak bat egin dute Dorletan\nEdu Mendibil 2008-10-26 21:25\nTxirrindulari asko gerturatu dira gaur Gatzagara, Dorletako santutegira. Dorletako Amabirjina koroatu zutela 50. urteurrena ospatu dute eta zikloturista ugarik (ibarreko herri ezberdinetatik zein Araba aldetik etorritakoak) euren zaindariaren omenezko etapa egin dute Gatzagaraino. Santutegiko paraje ederrean, helmugan, salda beroa zuten zain.\nGatzagako Udalak eta Gatzagako Txirrindulari Batzordeak elkarrekin antolatu dituzte gaurko ekitaldiak. Egoitz Aizpuru eta Joseba Lasagabasterren bertsoen eta txistularien saioaren ondoren, Juan Maria Uriarte gotzainak meza eman du eguerdian santutegian, Eskoriatzako abesbatzak alaituta. Migel Aranburu, Ramon Uribetxeberria, Jesus Ortiz de Urbina eta Pedro Armendariz apaizak izan ditu alboan. Eliza jendez lepo zegoen. Han ziren, besteak beste, Eusebio Villar Gatzagako alkatea, Pedro Lasagabaster Eskoriatzakoa eta Inazio Garro, Aretxabaletako alkatea. Juan Mari Uriartek txirrindularitza eta erlijioaren arteko lotura ekarri du gogora: “Txirrindulariak bezala, kristauok bidean, errepidean gara, ez dugu bizitza errepide bazterretik ikusi nahi. Eta horretarako ezinbestekoa da ondo prestatzea eta albokoarekin solidarioa izatea, talde lana azken baten, kirolean bezala”.\nElizkizunaren erdialdean lore eskaintza egin zioten Dorletako Amari, hainbat mailot lurrean zirela. Meza bukatutakoan, bildutakoak santutegi ondoko zelaian elkartu dira; tenperatura epelagoa zen ordurako. Lagunartean zerbait hartu eta beherako bidea hartu dute denek. Oraindik ere baziren bizikletan ibiltzen jarraitzeko gogoa zutenak. Dorletako Amaren babesarekin, noski.


Hasiera » Nazioarteko Bisitarien Albisteak » Santa Luzia bidaia berriak » Santa Luziak uharteko protokoloak errazten ditu guztiz COVID-19 txertatutako bidaiarientzat\nErabat txertatutako bidaiariek alokatzeko autoak erreserbatu ditzakete, tokiko jatetxe gehiagotan afaldu eta jarduera osagarrietan parte har dezakete, hala nola hondartzan saltzea, uhartean dauden protokoloak behatzen dituzten bitartean.\nErabat txertatutako bidaiariek uharte osoa ezagutzeko aukera gehiago izan ditzakete\nTxertatutako bisitariek sarbide handiagoa dute orain Santa Luzia iritsi den egunetik aurrera\nTxertaketa egoera edozein dela ere, ez da aldaketarik egin bidaiarien iritsi aurreko protokoloetan\nSanta Luziako Gobernuak iragarri du 31eko maiatzaren 2021tik aurrera guztiz COVID-19 txertatutako bidaiariek uharte osoa ezagutzeko aukera gehiago izan ditzaketela.\nTxertatutako bisitariek sarbide handiagoa dute orain Santa Luzia iristen den egunetik mugarik gabe eta berrogeialdia kendu da txertatutako herritar atzerritarrei. Adibidez, txertatutako bidaiariek uharte osoko dendak, merkatuak, jatetxeak eta jarduerak arakatzeko gai dira, besteak beste, Castries, Rodney Bay, Soufrière eta abarretan.\nSanta Luciara bisitari guztiak COVID ziurtagiridun ostatuetan egon daitezke (hotelak, txaletak, Airbnb). Txertatutako bisitariei dagokienez, orain bi propietate baino gehiagotan egon daitezke nahiago izanez gero.\n"Bai bisitarientzat eta bai bertako bizilagunentzat, COVIDekin segurtasunez eta erantzukizunez elkarbizitzeko dugun konpromisoa sendoa da", esan du Hon. Allen Chastanet lehen ministroa. "Santa Luciara bisitatzen duten pertsona guztiek opor zoragarriak eta onartutako bisitaldiak eta erakargarriak bizi ditzaketen arren, txertatutako bidaiariei helmuga guztia aisialdian arakatzeko gonbita egiten zaie, gure protokoloei jarraituz. Arrakastaz eta segurtasunez kudeatu dugu turismoa 2020ko ekainean mugak berriro ireki genituenetik, itxi beharrik gabe gure protokoloengatik eta bisitarientzat eta lehen mailako turismo langileentzat sortu dugun burbuila dela eta. Pozik gaude txertatutako bisitarientzako aukerak zabaldu eta itzultzen diren herritarrei murrizketak murrizteko gai izateagatik. Txertatutako bisitariek bertakoek bezala oporrak egin ditzakete orain ".\nErabat txertatuta egoteko, bidaiariek dosi bateko COVID-19 txertoaren edo dosi bateko txertoaren azken dosia izan behar dute bidaia egin baino bi aste lehenago (14 egun) gutxienez. Bidaiariek iritsitako aurreko Bidaia Baimenaren orria betetzean erabat txertatuta daudela adieraziko dute eta txertoaren egiaztagiria igoko dute. Bisitariek txerto txartelarekin edo dokumentazioarekin bidaiatu behar dute. Santa Luziara iristean, aurrez erregistratutako txertatutako bisitariak bizkortu egingo dira Osasun Egiaztapen linea dedikatu baten bidez eta identifikazio elektronikoa ez den eskumuturreko bat emango zaie egonaldia irauten duen bitartean. Eskumuturreko hau egonaldi guztian eraman behar da eta Santa Luziatik irtetean kendu behar da.\nTxertatu gabeko bidaiariek ziurtatutako bi propietatetan egoteko baimena izaten jarraituko dute lehen 14 egunetan eta txertatu ez duten herritar atzerritarrek berrogeialdia eskatu beharko dute aldi berean.\nTxertaketa-egoera edozein dela ere, ez da aldaketarik egin bidaiarien iritsi aurreko protokoloetan, besteak beste: Santa Luziara etorritako guztiek (bost urte edo gehiago) COVID-19 PCR probaren emaitza negatiboa lortu behar dute bost (5) egun baino gehiago hartuta. iritsi aurretik; bidali lineako Bidaia Izena emateko orria; eta indarrean dauden segurtasun protokolo guztiak bete behar dituzte, maskara jartzea barne leku publikoetan.\nAnguilla Turismo Mahaiak Marketing Zuzendari Nagusi berria izendatu du


PPT - PLASTIKOAK PowerPoint Presentation - ID:5274070\n<iframe src="https://www.slideserve.com/embed/5274070" width="600" height="485" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px 0;margin-bottom:5px" allowfullscreen webkitallowfullscreen mozallowfullscreen> </iframe>\nPLASTIKOAK - PowerPoint PPT Presentation\nPLASTIKOAK. Jon Rodriguez. David Novales. Mikel Amarika. Definizioa. Lehenik eta behin, polimeroak zer diren azaldu beharra dago. Polimeroak:\nPowerPoint Slideshow about 'PLASTIKOAK' - oberon\nLehenik eta behin, polimeroak zer diren azaldu beharra dago.\nMateria molekulaz osatuta dago. Molekulak erraldoiak badira, polimero deitzen zaie. Milaka molekula txiki (monomeroak) lotzean sortzen dira polimeroak, eta monomero deitzen zaie molekula txiki horiei. Gaur egun erabiltzen diren polimero gehienak material sintetikokoak dira, erresistentzia mekaniko oso ona dutenak haien lotura konplexuei esker.\nPlastikoa oso material erabilia da, zelulosaren eta proteinen deribatuez eta polimero organikoz osatuta dagoena. Petroliotik deribatutako karbono, oxigeno eta hidrogeno molekulaz edo monomeroz ere osatuta dago.\nIa edozein forma hartzeko propietatea dauka.\nPlastikoa 1860. urtean sortu zen, urte horretan egindako lehiaketa batean sortu baitzen. Lehiaketan Phelan and Collarder enpresak 10.000$-eko saria eskaini zion marfilaren ordezkoa lortzen zuen pertsonari, billar bolak egiteko. John Wesley Hyatt-ek parte hartu zuen eta zeluloidea garatu zuen, baina ez zuen irabazi.\n1909an Leo Hendrik Baekeland ek lehen plastiko sintetikoa sortu zuen eta bakelita deitu zuen. Iraultza bat izan zen teknologian eta handik aurrera gero eta gehiago hasi zen plastikoa erabiltzen.\n1920an Hermann Staudinger-ek pentsatu zuen plastikoak makromolekulaz osatuta zeudela, eta hau demostratzean kimika aldetik garapen handia lortu zuen\nPlastikoak: substantzia sintetikoak dira, polimeroak ere deituak, hauetaz osatuta baitaude.\nBere egitura molekularrari esker moldagarria izan daiteke beroaren eraginez eta karbonoz osatuta dago gehienbat. Monomerotan antolatzen dira prozesu baten bitartez, eta prozesu honen izena “polimerizazioa” da.\nProzesu honi esker plastikoak propietate asko lortzen ditu, hala nola kolorea, pisu txikia eta moldeatzeko gaitasuna.\nPlastikoa materialaren egoera bati deritzo. Egoera hau gertatzen da materiala egoera likidoan dagoenean eta erresistentziarik ez duenean. Materiala egoera solidora pasatzean esaten da plastiko egoerara pasatu dela.\nProzesu honi esker materiala (plastikoa) nahi den moduan molda daiteke. Plastikotzeko aukera duten materialak sintetikoak dira.\nElementu kimiko askori erresistentzia diote.\nElektrizitatearen, beroaren eta soinuaren isolatzaile onak dira\nEz dira biodegradagarriak eta erretzekotan kontaminazio ugari sortzen dute.\nProdukzioan erabiltzen diren lehengaietako batzuk landare-jatorria dute, hala nola:\nHaziek sortutako olioak\nIkatzaren eta almidoiaren deribatuak\nBesteen artean, hau da, landare jatorria ez duten lehengaien artean, hauek daude:\nIkatzaren gasifikazioari esker lortutakoak.\nPlastiko komertzial guztiek dituzten elementuak dira, plastikoari aplikatzen zaizkienak propietate zehatzak emateko. Gehigarri mota asko dago, eta hori dela eta propietate ugari eman zatzaizkie plastikoei, hala nola kolorea edo gogortasuna.\nHorrela, adibidez, itzalean egongo den plastiko bati ez zaio eman behar izango izpi ultramoreei aurre egiteko gehigarririk, baina errekuntzei aurka egiteko propietatea hartu behar izango du, telebista bat adibidez.\nPlastikoen gehigarri motak\nProduktua hain erraz ez erretzeko.\nPlastikoen degradazioa geldiarazten dute, polimeroen degradazioari esker fabrikazio prozesuan.\nPlastikoei elastikotasun gehiago emateko.\nArgi ultramorearen xurgatzaileak:\nPlastikoen bizitza erabilgarria luzatzeko.\nBakteriak plastikoan haztea eragozten dute.\nPlastikoak sortzeko polimeroak sortzen dira industria kimikoetan.Horretarako, polimerizazio prozesua erabiltzen da, non polimeroak sortzen diren erreakzioen bidez.\nProzesu gehiena egiteko makina horneatzaile bat erabiltzen da, plastikoak berotzeko (forma emateko berotu beharra dago).\nBerotu eta gero moldeatu egiten da nahi den forma hartzeko. Hainbat metodo dago plastikoa moldeatzeko, hala nola konpresio bidezkoa eta “Calandrado” deritzona, azken hau plastiko xaflak egiteko erabilia.\nHoztean, plastikoak nahi dugun forma hartua izango du. Berokuntza denboraren arabera, plastikoak dentsitate eta bestelako ezaugarriak alda ditzake.\nPlastikoaren produkzioaren garapena Espainian\nPlastikoak erabilera asko ditu adibidez:\nAparatu elektrikoak, isolatzaile elektrikoak,..\nHodiak, material iragazgaitzak...\nJostailuen bildukinak, jostailuak, poltsak, kirol materialak…\nPlastikoz egindako ontziak erabiltzen dira bertan elikagaiak hobeto kontserbatzen direlako. Gainera, produktuek itxura txukunagoa dute eta erosoagoak eta arinagoak dira plastikoak. Beste alde batetik, hondakin gutxiago sortzen dituzte plastikoek beirak edo kartoiak baino, baina plastikoak sortutako hondakinak zailak dira deskonposatzen.\nErabilerak Euskal Herrian eta Europan\nPlastikoek Europan eta Euskal Herrian 1992an izan zuten aplikazioa eta kontsumoa\nPlastikoen kontsumoa Europan\nOsagai diren monomeroen arabera:\nMonomeroak produktu naturaletatik deribatuak dira.\nZelulosaren deribatuak: zeluloidea, zelofana eta zelloia\nKautxuaren deribatuak: goma eta ebonita\nSintetikoak: Gizakiak sortutako produktuetatik sortzen dira, batez ere petroliotik datozenak.\nBeroarekiko duten portaeraren arabera:\nGiro tenperaturan deformatu egin daiteke, eta berotzean likido bihurtzen da, gero hoztean berriro gogortzeko.\nGogortu eta gero, berriro berotu eta likidotu daitezke berriro moldeatzeko, eta hori da plastiko termoestableekiko diferentzia.\nPolietilenoak (PVC-a adibidez), proteinen deribatuak (Nilon-a kasu), kautxuaren deribatuak eta zelulosatik deribatutako materialak dira termoplastikoak.\nPlastiko mota hauek ezin dira berriro likidotu jadanik behin jasan dutenean likidotze (berotze)-gogortze (hozte) prozesua. Hortaz, material oso iraunkorrak dira.\nHauek dira horietako batzuk: Fenolaren polimeroz egindakoak, aminoplastikoak eta poliesteres-ak. Hauek plastiko termoplastikak baino ezezagunagoak dira.\nEgitura molekularraren arabera:\nBere molekulak ez daude ordenan jarrita. Hori dela eta, molekula kateen artean zuloak daude eta bertatik argia pasatzen da. Beraz, gardenak dira.\nParte batzuetan molekulak ordenaturik daude eta beste batzuetan ez. Horregatik, argia ez da pasatzen oso meheak ez badira.\nPolimero semikristalinoekin, haien molekula ordenatuen kopurua alda daiteke hozte denboraren arabera. Zenbat eta denbora luzeagoz utzi polimeroa hozten, orduan eta kristalinoagoa izango da, hau da, molekula gehiago egongo dira ordenatuta. Hala ere, polimero amorfoak ezin dira kristalizatu nahiz eta denbora luzez utzi.\nKristaligarriak (kristal egin daitezkeenak):\nBaliagarritasun, eskari eta fabrikazioa mundu osoan zehar dutenak dira. Ez da prozesu oso konplexurik behar haien fabrikazioan, eta prezioak ez dira oso garestiak.\nOso funtzio espezifikoa duten plastikoak dira, eta fabrikazio prozesu konplexua behar da haiek sortzeko.\nElastomero edo kautxuak\nElastomeroek malgutasun handia dute, eta luza daitezke, eta gero haien hasierako forma eta neurriak hartzen dituzte. Kautxu naturala latex naturaletik eta sintetikotik lor daiteke, neoprenoa adibidez.\nAbantaila eta desabantailak\n-Erabilera asko, poltsak adibidez\n-Plastiko mota asko dago\n-Denbora asko behar du desintegratzeko.-Ezin da erre atmosferarako oso txarra delako (ke asko sortzen du) eta osasunerako kaltegarriak diren gasak askatzen dituelako.


Bilboko Arte Eder Museoak eraikina berritu eta bere bilduma erakutsiko du 2018an\nBilboko Arte Ederren Museoak eraikina berritu eta bere bilduma erakutsiko du 2018an\n110 urte beteko dituen urtean, museoko eraikin zaharra berriztatu eta bilduma propioarekin sortutako hiru erakusketa jarriko ditu ikusgai Bilboko erakustegiak.\nBilboko Arte Ederren Museoak 110 urte bete ditu\nBilboko Arte Ederren Museoak eraikin zaharra berriztatuko du 110 urte beteko dituen urtean, eta milioi bat euro bideratuko ditu horretarako. Gainera, urteurrena ospatze aldera, museoaren beraren bilduma bistaratzeko erakusketa programa ere abiatuko dute.\nMendeurreneko jarduera nagusia museoaren eraikin zaharra berritzeko lanak izango dira. Luis Maria Uriarte museoaren azken berriztapena zuzendu zuen arkitektoa buru dela, egurrezko zorua jarriko dute eta argi naturala eraikin barnera sartzeko hainbat moldaketa egingo dituzte.\nMaiatz eta irail artean egingo dituzte lanok, eta eraikina itxi egin beharko dute behin-behinean.\nlldo horretan, berriztatze-lanak egiten dituzten bitartean, BBK aretoan eta 32. aretoaren zati batean 110 Maisulan erakusketa jarriko dute ikusgai. Museoaren bildumaren 110 obra nabarmenetakoak egongo dira ikusgai bertan, eta helburua, museoaren bildumaren kalitatea agerian jartzeaz gain, pinakotekaren historia aztertzea da.\nBestalde, obrak amaitutakoan, eraikin zaharra ABC Museoaren alfabetoa Kirmen Uribe idazlearen laguntzarekin prestatutako erakusketarekin inauguratuko dute berriz; kronologiaren eta eskolen araberako ohiko muntaiaren ordez, ordena alfabetikoari jarraituko diote erakusketa honetan.\nAzkenik, urteurrenaren harira programatutako beste jarduera berezi bat Artearen Ibilbidea erakusketa ibiltaria izango da, museoaren kalitate handiko maisulanen erreprodukzioek osatutakoa. Erakusketa Bizkaiko hainbat herritara eramango dute.


Lautik bi « futbolmamia\nFutbolmamia zuri esker da posible→ Laguntza eman\nEgilea: Aitor Manterola\tData: 2012/05/08\nATHLETIC EUROPAKO LIGAKO FINALEAN\nMarcelo Bielsa lau finaletan lehiatu da entrenatzaile denetik: bi irabazi eta bi galdu; horixe diote datuek.\nUrteak daramatza taldeak eta selekzioak entrenatzen Marcelo Bielsak, eta biharkoa ez du aurreneko finala izango. Lau dauzka jokatuta, dagoeneko. Eta datuen eta zenbakien gurpil zoroan murgilduta bizi garenez, eman egin behar estatistika: lau horietatik, bi irabazi ditu, eta bi galdu.\n1. finala: 1990-1991 denboraldia. Newell’s-ek Clausura irabazi zuen 1990ean, eta Bocak Apertura. Bi garaileek finala jokatu zuten, bi partidetan banatuta, etxean eta kanpoan. Rosarion, Newell’s izan zen garaile; Berizzok sartu zuen gol bakarra. Hiru egunera jokatu zen itzulikoa, eta 1-0 galdu zuen Bielsaren taldeak. Baina penaltietan txapeldun izan zen.\n2. finala: 1992an. Libertadores Kopa jokoan. Newells historiko haren aurkaria, beste historiko bat: Sao Paulo. Berriz ere finala bi partidetan banatuta. Rosarion, joanekoan, eta Sao Paulon, itzulikoan, emaitza bera: 1-0 etxekoaren alde. Brasilgo hirian, penalti jaurtiketetan zehaztu zen txapelketa: Sao Paulo txapeldun.\n3. finala: Amerikako Kopa, 2004an. Perun. Argentina eta Brasil aurrez aurre. 2-2 egin zuten, eta penaltiak epaile berriz ere. Penaltien aizkorakada zorrotzak bigarrenez jo zuen Bielsa. Brasil garaile.\n4. finala: Olinpiar Jokoak, 2004. Atenas. Egun historikoa Argentinarentzat. 52 urteren buruan, urrezko domina irabaztea lortu zuen herrialdeak. Futbolak eta Bielsaren taldeak eman zion garaikur preziatua. 1-0 irabazi zuten.\nBihar bosgarren finala izango du Bielsak. Berdinketa hautsi egingo zaio. Onerako edo txarrerako. Irabazitakoen multzoa gizenduko du, edo galdutakoena.\nKolpe zehatza mahaian · 2013/05/18\tAmildegitik gertuegi berriz ere · 2013/05/18\tAzken dantza · 2013/05/18\tIkusi gure berriak\t© 2011 Futbolmamia · Harremana · Lege oharra · RSS


911 Linuxera sarrera Ubunturekin :: ikasi :: Udako Euskal Unibertsitatea\n911 Linuxera sarrera Ubunturekin\nHasiera-data: 2011(e)ko irailaren 12a\nAmaiera-data: 2011(e)ko irailaren 21a\nTokia: Barakaldo - Nicolás Larburu GLHBI\nNola heldu: http://www.tagzania.com/pt/nicolas-larburu-glhbi/\nOrdutegia: Astean zehar. 17:00-19:50\nIkastaro hau irailak 12, 13, 14, 15, 19, 20 eta 21 izango da.\nIkastaroaren hasieran, software librearen hastapenak azalduko dira (software librea, Ubuntu lan ingurunea, fitxategi kudeaketa, sistemen oinarrizko administrazioa, sareko aplikazioak…). Ondoren, eztabaida-mahaiaren dinamika erabiliz aurreko atalean ikusiriko kontzeptuei buruz eztabaidatuko da.\nAtal praktikoan, bi ekintza aurkezteko dira: alde batetik ikasleek eskolako edo etxeko ordenagailuetan GNU/Linux sistema eragile bat instalatuko dute. Beste aldetik, Ubuntu distribuzioarekin batera datozen programen sarrera laburra egingo da, eguneroko beharrak asetzeko programen ezaugarriak azalduz.\nLanduko den sistema eragileak eta programek euskaraz erabiltzeko aukera dute.\nIkasleek egingo dituzten lan guztiak modu kolaboratzailean planteatuko dira eta hauek burutzeko wiki plataforma kolaboratzaile bat erabiltzeko aukera izango dute.\nIkastaro presentziala izango da. Lehenengo egunetan atal teorikoak landuko dira, modu dibulgatzaile batean edukiak emanez, nahiz eta ikastaroa batez ere praktikoa izango den.\nEztabaida-mahaien dinamika erabiliz, ikasleen parte-hartzea sustatuko da.\nIkasleek aurreko egunetan landutako kontzeptuak modu praktikoago eta kolaboratzaile batean landuko dituzten.\nueu, ikastaroak, software-libreak, bilbo, hezkuntza, informazioa


Uberan - Euskal Idazleen Elkartea - Idazleekin solasean\nAurten egin ditugun elkarrizketa denak, klik bateanOstirala, 2012-07-20\nUdako oporretan gehiago irakurri ohi da. Hori esaten dute behintzat. Argitaletxeek aurten plazaratu dituzten izenburuei erreparatuz gero, bada zer aukeratua. Liburu asko eman dira argitara eta horietako batzuk, gainera, zeresan handia eman dute. Denek akaso ez baina gehientsuenek isla izan dute web orrialde honetan. Eta batzuekin eta besteekin izan ditugun elkarrizketak honoko albistean konpilatu ditugu. Iraila partean, ikasturte berriarekin batera plazaratuko ditugu elkarrizketa gehiago. Bien bitartean, baduzue uda honetarako nahikoa bazka hemen.\nXabier Etxeberriarekin elkarrizketa\n`Udazkeneko lorea´ nobela plazaratu du Elkarrekin\n`Hodeien adorea´ (Susa) bere lehen nobelaz aritu gara solasean\nIñigo Roquerekin solasean\nFernando Pessoaren poesia antologia publikatu du: 'Poemak pluralean' (Denonartean).\nBarrura eta kanpora egindako bidaiez mintzo da `Jet lag´ (Beta) poesia liburuan\n'`Denboraren hosto artetik' poesia liburua kaleratu berri du Ereinekin\nJosu Penadesi elkarrizketa\nGizakiaz eta gaizkiaz mintzo da `Ileak uretan´ (Alberdania) nobelan\n“Saiatu naiz soiltasunetik harrapatzen sakonera, bai pertsonaietan eta bai istorioan”\n`Hormatik hormaraino´ liburua kaleratu berri du Maiatz argitaldariaren eskutik.\nPello Lizarralde, `Orbanak´ (Erein) liburuaren aurkezpenean\n"Nik idatz dezakedana zalantzatik abiatzen da eta zalantza du helburu"\nNobela beltzaren kutsua du `Orbe auziaren ingurukoak´ liburuak (Elkar).\nRamon Saizarbitoria, `Martutene´ (Erein) liburuaren aurkezpenean esandakoak\nEgileak editore: elkarrizketak\nEgileak editore direnean' erreportajea osatzeko hiru lagunei egin dizkiegu elkarrizketak: Andoni Salamero, Ibai Mendinueta eta Imanol Epelde. Hemen irakurri ditzakezue osorik.\nLehen poesia liburua eman du argitara: `des egiten´ (Elkar)\n`Baita hondakinak ere´ poesia liburua kaleratu du Susa argitaletxearen eskutik.\nItzulpengintzaz hausnartzeko blog-a jarri dute martxan\n`'Kezka bat gutxiago' poesia liburua kaleratu du Maiatz-ekin\nBere poemak eta bertsoak jaso ditu berriki Bermingham argitaletxeak\nZortzi ipuin jaso ditu `Beste norbaiten zapatak´ (Elkar) bere lehen liburuan\nHirugarren poesia liburua kaleratu berri du Pamiela argitaletxearen eskutik: `Zentauro-hankak´\nEdorta Jimenezekin solasean\n`Zamorako apaiz-kartzela´ (Txalaparta) liburuaren koordinazioaz arduratu da\n'Heldu den matxinada' liburuaz solasean\n2005ean sutan jarri zituzten hainbat gertakizunek Frantziako bazter auzoak.\nTxilen pairatu zuen errepresioaren isla da `Gezurra odoletan´ eleberria (Txalaparta)\nAinhoa Unanue Mentxakari elkarrizketa\n'”Poesian kontrasteak bilatzen ditut, baina beti ere pertsonen istorioen bitartez”\nJuan Modesto Arrietari elkarrizketa\n`Izen bereziak´ ipuin liburua argitaratu du Erein argitaletxearekin\n'Emakume ahotsak' literatur gida argitaratu dute Skolastikak eta FUNDESOk\n`Zwei Frauen´ (Elkar) nobelaren egilearen ustez, eredurik gabe ez dago sorkuntzarik\n'Zomorroak' filma zuzendu du Antton Aldekoarekin batera\nXahori buruzko Hegats aldizkaria: Jean Louis Davant-i elkarrizketa\nMikel Sotori elkarrizketa 'Telezailak' liburuaren harira\nHarkaitz Canori elkarrizketa\nArnas luzeko nobela sortu du Harkaitz Canok. Susa argitaletxearen eskutik kaleratu du Twist, 80eko hamarkadako paisaia eta gizartea egungoaren parean jartzen dituen lana.\nBere lehen nobela plazaratu du Erein argitaletxearekin: `Errauts´


Momentuko lehia irabaztearen garrantzia\nRealak egungo liga txapelduna hartuko du gaur, Anoetan: Real Madril. Zidaneren taldeak aurreneko lehia du sasoi honetan. David Silvak lehen minutuak izan ditzake txuri-urdinekin; Odegaardek, aldiz, zuriekin.\nZutabeak eraitsi nahian\nOsasunak Getafe hartuko du; Eibarrek, berriz, Vila-real izango du aurkari. Bi taldeek irabazi nahi dute, sailkapenean goialdean kokatzeko\nRobin Le Normand. Realeko jokalaria\n«Urte oso polita dugu aurretik, eta gure onena eman nahi dugu»\nRobin Le Normandek esan du taldeak «ilusio handia» duela hastear dagoen sasoiari begira. Erdiko atzelari bretainiarrak bigarren sasoia du segidan lehen taldearekin, eta «arlo guztietan hobetzea» du helburu.\nVan Aert, bere-berea duen eran\nBelgikarrak aurtengo Tourreko bigarren garaipena erdietsi du, esprintean irabazita. Mikel Landak minutu bat eta 20 segundo galdu ditu, eta atzera egin du sailkapenean\nOraindik ezingo da lanean hasi\nDavid Silvak positibo eman du COVID-19aren proban. Haren aurkezpenaren ostean jakin da emaitza, eta jokalaria ez da Zubietan izan\nUDAKO SERIEA Herri bat, kirol bat (II). Laukiz eta sokatira.\nSoka bereko jendea da\nBizkaiko herri txiki bat munduko kirolaren mapan kokatu du sokatirak. Datorren urtean 60 urte beteko ditu Gaztedik, eta sasoiko segitzen dute elkarteko tiralariek. Belaunaldiz belaunaldi irauten duen grinak garaipenera eraman du Laukiz.\n«Txunditzen» zuen harribitxia\nRealak David Silva fitxatu du. Txuri-urdinen aldeko hautua egin du oraintsu arte Manchester Cityko kapitain izan denak. Eibarren aritu zen sasoi batez, eta haren taldekide ohi Iban Fagoagak eta Mikel Arregik esan dute «kalitate handia» zuela. Bi urterako sinatuko du Realarekin.\nRealak David Silva fitxatu du\nAzken hamar urteak Manchester Cityn egin ditu Silvak. Kontratua amaituta, Donostiako klubak ez dio jatorrizkoari ordaindu beharrik izan. Bi sasoirako sinatu du.\nZaila izango da zuloa betetzea\nMartin Odegaard Real Madrilera itzuliko da, Realean urtebetez utzita aritu ondoren. Haren ordezko baten bila dabil kluba, baina kostako zaio, zulo handia utziko baitu.


Azken partida hasteko prest | Kultura | Berria\nAnaitasunako finalean kantatuko duten bertsolariak, finalaren aurkezpenean. IDOIA ZABALETA / FOKU\nNafarroako txoko berdeak, horiak eta gorriak zeharkatu ondotik ailegatu da Nafarroako Bertsolari Txapelketa bere azken geltokira. Txapelketan parte hartu duten 30 bertsolarietatik zortzi izango dira gaur 17:00etan Anaitasuna kiroldegian jokatuko den finalean kantuan: Eneko Lazkoz, Xabier Terreros, Joanes Illarregi, Eneko Fernandez, Julio Soto, Xabat Illarregi, Julen Zelaieta eta Xabi Maia. Gaiak jartzeaz Alaitz Rekondo eta Fernando Anbustegik arduratuko dira. Belaunaldi berria sartu da finalera; azken urteetan bezala, emakumerik ez, ordea.\nTxapela lortzeko erruz egin beharko dute bertsotan zortzi bertsolariek. Finalaren lehen zatian zortzi bertsolariek kantatuko dute, eta puntuaziorik handiena lortzen duten bi bertsolariak igaroko dira buruz burukora. Bi ataletan puntu gehien batzen dituen bertsolaria izanen da Nafarroako txapeldun berria.\nFinalari begira, perspektiba eta helburu ezberdinak ditu bertsolari bakoitzak. Txapelaz harago, ordea, helburu kolektibo bat nabarmendu dute zortzi finalistek: «Nafarroako bertsolaritzari bultzada eta indarra ematea». Azken finalarekin alderatuta, bi aurpegi berri izango ditu aurtengoak: Joanes eta Xabat Illarregi anaiak. Bertze seiak lehenagotik finalen batean kantatuak dira, eta bik lortua dute Nafarroako Txapela: Zelaietak eta Sotok.\nSoto bera da Nafarroako azken txapelduna. Aurtengo txapelketako jarduna «bide xelebre» gisa deskribatu du: «Neure burua eraman nahi dudan bideetan eraman dut batzuetan, baina finalean hobeto egiteko esperantza dut». Sotorekin batera, Zelaieta da inoiz txapela irabazi duen bertsolari bakarra. Txapelketa hastean ez zuen finalean sartzeko esperantzarik; sartu ondotik, finala «opari» gisa hartu du beratarrak.\nFernandezentzat zein Maiarentzat, berriz, finaleko helburua «gozatzea» izanen da. Osasun arazo batzuk tarteko, prestaketa inoiz baino «gogorragoa» egin zaio Fernandezi. Hala ere, saioetan inoiz baino gehiago «gozatu» du, eta finalean ere hori egin nahiko luke. Maiak bere buruarekin bakeak egiteko txapelketa izan du, eta finalean publikoarekin duen zorra kitatu nahiko luke.\nAtarrabian jokatutako finalaurrekoa irabazita, finalera puntuazio altuenarekin ailegatu da Lazkoz. «Atarrabian gustura sentitu nintzen, ez nuen akatsik egin. Bide horri segi nahi diot», kontatu du. Azken txapelketan buruz burukoa jokatu zuen Lazkozek Sotorekin batera. Terrerosek ere bere finalaurrekoa irabazita lortu du finalerako txartela. Oholtzan zein prestaketan «disfrutatu» egin duela dio, eta finalari begira «ilusioz» dago. «Emakumerik gabe finala herren dago; hala ere, gazteak ailegatu dira. Bi belaunaldi ikustea ederra da», nabarmendu du.\nJoanes eta Xabat Illarregi dira belaunaldi berri horren isla argiena. 19 urte ditu Joanesek, eta 17 Xabatek. Finalean gozatzeko helburua du Joanesek, nahiz eta ez duen bertzelako helbururik baztertzen. Xabatentzat, berriz, finala «oparia» izan da, eta saio «ederra» bizitzeko helburua du: «Bertsolari denak elkar lagunduta saio ederra ateratzea espero dut», nabarmendu du.\nIrabazleari Joxema Leitzak jantziko dio txapela. Txapeldunari txapela janzteko zeregina emanda, Leitzari bertsoaren alde egindako lan eskerga aitortu eta eskertu nahi dio Nafarroako Bertsozale Elkarteak.\nSaioa 17:00etan hasiko da, baina Nafarroako Bertsozale Elkarteak garaiz joateko gomedioa egin die bertsozaleei. Telebistan ETB 4 katean ikusi ahal izanen da saioa zuzenean, eta Internet bidez, berriz, www.bertsoa.eus webgunean. Xorroxin irratiak ere zuzenean emango du.


Jon Kortazar Uriarte Sormen-lanak\n1977an Filologia Erromanikoan lizentziatu zen eta bederatzi urte beranduago Euskal Filologian doktoregoa eskuratu Deustuko Unibertsitatean. 1979-1988 bitartean irakasle lanetan aritu zen Deustuko Unibertsitatean. Euskal literaturako irakaslea da EHUn 1985. urteaz geroztik, eta katedra lortu zuen 1992an.\nLiteratur iruzkinak argitaratu izan ditu Deia edota El País egunkarietan.\nEuskal literaturaren kritikan espezializatu eta gai honi buruzko artikuluak idazteaz gain, euskal klasikoen gaineko liburuak kaleratu ditu: Lauaxeta: azalpenak, Euskal idazleak bizkaieraz eta Mikel Zarateren literaturgintza, besteak beste.\nBidean izan zen, Rosapen eleberria dauka narratiba lanik aipagarriena. Literatura garaikidea, eta bereziki poesia, sistematikoki eta sakonean aztertzen du. Euskaltzain urgazlea da 1983tik.\nIkerketa proiektu ugaritan hartu du parte, hala nola: La poesía vasca 1970-1990, La poesía vasca de la década de los 80, Estudio comparado de la literatura vasca, La poesía vasca de la década de los 70, Historia de la novela vasca, Bases para una historia de las literaturas peninsulares.\nLaurogeigarren hamardakaren hastapenetan Euskal Herriko Atlas Etnoliguistikoa liburuaren idazketan kolaboratu zuen; Sukarrieta, Bermeo eta Mundaka kostaldeko herrietan inkestak eginaz.\nBizkaiko Foru Aldundiak ematen duen Lauaxeta saria jaso du 2009ko abenduan.


Erresuma presarik - Ezarri Erresuma presarik Free\nJokoak Erresuma presarik\nHorrela nahi izanez gero Erresuma presarik , mesedez, saiatu jokoak horietako bat:\nHiria inbaditu izan terrorista odoltsua eta poliziak ez daki zer egin, beraz, beren itxaropen guztiak jarri duzu, horiek guztiak hiltzea gai super robot bat. Terroristak haien atzetik kentzeko, soilik bakea eta hiriko itzultzeko. Herritar guztien etorkizuna da zure esku, ez dute hutsik egin.\nGaiztoaren Joker Gotham hiri osoa kolpe landaketa bonbak egiteko txoko guztietan mehatxatu du. Pertsonaia animazioa eta komiki Batman defuse bonba guztiak, berandu baino lehen, haren erregeak Laguntzak. Presaka batean data, bat zartarazi single, guztiak baino gehiago. Gotham etorkizuna zure esku dago.\nZuk ez Gauza bat jakin Nik mundu arraro bat agertu zen eta zu alien itsasontzi erraldoi bat erasotu zuen. Arriskuan bakarrik zaude, beraz, hartu zure arma eta defendatzeko yourself gastu guztiak. Espazio-ontzi suntsitu hurrengo mailara iritsi behar duzu. Ez ahaztu eman hautatzeko munizioa, bestela ezin duzu errodatzen jarraitzeko, eta laster hilda egon beharko duzu. Pasa gozatzeko ordu arcade joko honekin.\nGalactic bizilaguna arcade\nSkill joko zure erreflexuak guztiak probatzeko jarri ahal izango duzu. Bakarrik zaude banpiroak eta elimnarte nahi duten zonbi sorta baten aurrean. Kill horiek guztiak zure lehenengo, baina zuk inoiz lortzen bada, abentura txiki honen egindako Grandmaster aurre egin ahal izango duzu. Izango borroka honetan garaile unsurpassed atera ahal izango duzu?\nAlien apur bat duten arrazoi batzuk izan planeta lurrera etorri eta besterik nahi duzun suntsitzeko gastu guztiak a gupidagabea seire gunmen aurre egin behar zara. Gelditu gabe tiro eta zure ez dezazun ihes horiek berarekin atzera ikustera. No time, behar duzun guztia hartu ahal izango duzu.\nBizi urrutiko planeta batean eta dibertigarria eta lagunarteko untxiak berdea jabea bizi lurpeko, baina atzerritarrei orain arraro zure untxiak guztiak lapurtu nahi. Ez utzi eta ontzi guztiak kentzen Isilik hurbiltzen zure lur sartu. berdea bunny bat gutxienez amaitzeko partida lortzeko gai izango duzu uste duzu.\nErresuma erasoa da! Defendatu zure lurraldea orkak, trollak, morroi gaiztoak eta beste etsai basatien aurka. Armatu gerlari eta morroien arsenal batekin eta borrokan sartu.\n5 1 3.5 5\n2. Bilaketa hitza Herriak\n3. Xzy Irakaslea\n4. Kings Rally\n5. Strawberry Milk\n7. Sarraski eskola\n8. Rambo 3\n9. 3D Megapong\n10. T72 Battletank\n© 2020 TodoJuegosGratis. Eskubide guztiak erreserbatuta


Nafarroa Baik adierazpen instituzionala aurkeztu du Frantziak etorkinak kanporatzea salatzeko eta ‘Ruandako inpunitatearekin amaitu” plataformari elkartasuna adierazteko\nNafarroa Baik adierazpen instituzionala aurkeztu du Frantziak etorkinak kanporatzea salatzeko eta ‘Ruandako inpunitatearekin amaitu” plataformari elkartasuna adierazteko\tOstirala, 2010(e)ko iraila(r)en 10-(e)an 00:00etan\tNafarroa Bai talde parlamentarioak bi adierazpen instituzional aurkeztu ditu, astelehenean Mahaian eta Bozeramaileen Batzordean bozkatuak izan daitezen. Adierazpenetako baten Frantziak romani etniako europar jatorriko herritarrak kanporatzea salatzen da eta bestean ‘Riandako inpunitatearekin amaitu’ plataformari elkartasuna adierazten zaio.\nFrantzian egiten ari diren pertsona etorkinen kanporatzea kondenatzen da lehen adierazpenean, eta erlijio sinesmenekiko tolerantziarik eza eta jatorri etnikoa izateagatik pertsonak edo komunitateak jazartzea edo haienganako indarkeria erabiltzea txarresten da, eraso horien jatorria edozein dela ere, eta gobernu batek egitea oraindik eta larriagoa dela esanez.\nEra berea, “ijito herriaren aitortza egiten da, eta beste edozein pertsonak dituzten eskubide eta betebehar berak dituztela azpimarratzen da. Era berean, esparru guztietan ijitoen komunitatearen normalizazioa lortzeko elkarlanari bultzada emateko konpromisoa hartzen da, irudi errealago bat emanez eta egiazko integrazioa lortzea zailtzen duten estereotipoak alde batera utziz”.\nEra berean, Frantziaren jardueran Nazio Batuen ebazpenen kontrakoak direla gogoratzen da, eta azpimarratzen da etnia edo jatorriagatik bakarrik pertsonak diskriminatzeak ez duela laguntzen xenofobiaren kontrako borrokari. Halaber, Espainiako Gobernuari eskatzen zaio, Atzerri Ministerioaren bitartez adierazpen hori entregatzeko eta ahalegina egin dezala ijitoen kaleratzeekin amaitzeko, kontuan izanda etniatik haratago Europako herritarrak ere badirela eta pertsona horien eskubideak urratzen ari direla.\n2010-08-09 - Aralarrek preso maputxeen egoera salatu eta lege antiterrorista bertan behera uzteko eskatu dio Txileko Kontsulari 2010-10-18 - Aralar Kurdistanen da, 151 agintari kurduen kontrako epaiketan nazioarteko ikuskatzaile moduan


Erabiltzaile profilaren eboluzioa Sustatu.eus - Teknologia albisteak\nErabiltzaile profilaren eboluzioa\nEduardo Manchón - Ainda.info - Itzulpena\n2002-10-23 : 11:10\nInformatika ezagutzaren batezbesteko maila behera doa: gero eta gehiagok dakite Internet erabiltzen, baina maila oinarrizkoago batean. Orain arte jendea webguneetara moldatzen bazen ere, gaur egun webguneek moldatu behar dute pertsonetara.\nHonek erronka berriak dakartza webgileentzat.\nLaburpena: (Interneteko) erabiltzaileak aldatu dira, ez dira betikoak eta pertsona arrunten gero eta itxura handiagoa dute. Batezbesteko erabiltzaile berrientzat informatika ez da hobby bat, eskuetan duten tresna huts bat baizik, horregatik ezin dugu espero behar den gutxieneko hori baino gehiago ikastea. Informatika ezagutzaren batezbesteko maila beheraka doa, gero eta gehiagok dakite Internet erabiltzen, baina maila oinarrizkoago batean. Orain arte jendea webguneetara moldatzen bazen, gaur egun webguneek moldatu behar dute pertsonetara.\nDotcom edo puntu-com enpresa askoren ustetan, denborarekin, erabiltzaileen batezbesteko ezagutzak goraka joan behar zuen. Beraz, ez zegoen webguneen diseinua sinpleago egin beharrik, erabiltzaileek denborarekin ikasiko zutenez.\nErrealitatean, kontrakoa gertatzen ari da. Erabiltzaile kopurua goraka doan arren, ezagutza maila gutxitzen doa. Webgune erabilgarriak sortzeak lehentasun handiagoa du orain.\nDuela zenbait urte, ordenagailuen erabiltzaile gehienentzat informatika hobby dibertigarri eta interesgarri bat zen, eta askok programazio lengoaiak ezagutzen zituzten. Erabiltzaile hauek ordenagailuetara moldatzeko zenbait modelo bereganatu zituzten eta hauek dira gaur egunean web diseinua zuzentzen dutenak.\nAldiz, ordenagailuen erabilera gainontzeko pertsonengana zabaltzean, erabiltzaile nagusia beste bat bihurtzen ari da. Hauentzat, ordenagailuak ez dira beraien bizitzako oinarrizko zati bat edo hobby bat, baizik eta beraien eguneroko jardunerako tresna bat gehiago.\nOrain arte, aplikazio informatiko eta webguneek erabiltzaile profil desberdin bat zuten helburu: lana, ikasketak edo premiak bultzatuta ikastera behartuta zeuden pertsonak. Motibazio handia zegoen beraz, soldata edo etorkizun profesionala jokoan baitzegoen. Webguneak edo programak erabiltzen zailak baziren, arazoa ez zen sortzailearena, erabiltzailearena baizik. Sortzailearen lehentasuna ez zen erabilgarritasuna, funtzionalitate berriak sortzea baizik.\nGaur egun egoera aldatu da. Gauza ez da jendea webera obligazioz erakartzea, baizik eta ahal den azkarren web-a erabiltzearen abantailetaz jabetzea, horrek mugitzen baitu erabiltzailea. Onura hauek nabaritzeko oinarrizkoena erabiltzaileak web-a ulertzea eta erabiltzen jakitea da, eta horretarako giltza da erabilgarritasuna.\nErabiltzaileen profilaren eboluzioa ez ulertzeak azaltzen du maila batetan dotcom-en krisia. Aplikazio eta webguneak sortzeko modelo zaharra aplikatu zaio mundu guztiz desberdin bati: jende arruntari.\nTeknologia berri bakoitzarekin gertatzen den fenomeno ezaguna da hau. Adibidez, lehenengo autoak azaldu zirenean, erabiltzaile aditua zegoen, konponketak eta mantenua egiteaz aparte, barneko funtzionamendua ondo ezagutzen zuena. Erabiltzaile gutxi zeuden, baina asko zekitenak. Denboraz, jende gehienak autoa erosi zuen; bere funtzionamendua eta mantenua erraztu eta estandarizatu zen, eta nonnahi konponketa garajeak sortu ziren. Gaur egun gehienontzat motorea kaxa misteriotsua da eta kapota ez dugu irekitzen, ez bada ke asko ateratzen. Funtsean, asko gara eta oso gutxi dakigu. Gaur egun denok irribarrez begiratzen diegu autoa beren bizitza bihurtu duten horiei: beti dabiltza karburadorea gora, kulataren junta behera...\nInternetaren erabilpenean profesionalak eta erabiltzaile aurreratuak autoen fanatiko zahar horiek bezalakoak dira/gara, desagertuko den espezie hori, ez zenbakiz, baizik eta erabiltzaileen kopuru globalaren ehunekoan gutxitzen joateagatik.\nHala ere, profesional askok batezbesteko erabiltzaileak azkenean ikasiko duela uste du. Ez dut uste. "Urliak" beharrezkoa zaion edo betetzen duen minimoa ikasiko du. "Urliak" ez du ikasteko ez gogo ez denborarik, ezin dugu etorkizuneko emaitzen itxaropenekin motibatu edo efektu bereziekin liluratu, horretarako zinema baitauka, bide batez erosoago eta dibertigarriagoa dena.\nLagun bizkor bati, "ordenagailuekin ondo konpontzen ez den" bati ofimatika edo interneten nabigatzen erakusten ibili denak ondo ezagutzen du arazoa. Gure erabiltzaile aurreratuaren buruko modelo horren arabera gure laguna oso baldar moldatzen da, azkar zapuzten da, emaitzak segituan jaso nahi ditu eta ordenagailuari gorrotoa hartzen dio. Ez du pazientziarik, aurkezten diogun webgune zoragarria erabiltzen ikasteko. Nahiz eta gure lagunaren adimenari buruzko dudak sortu, beste lagun batzurekin frogatuz gero ulertuko dugu arazoa ez dagoela haiengan.\nCopyleft Eduardo Manchón. 2002/01/01 - Barcelona\nJatorrizko artikulua: La evolución del perfil del usuario medio\nItzulpena: Garikoitz Araolaza\nMaite Rementeria. Code&Syntax-etik\n2002-10-23 : 12:39\nErabat ados nago Eduardo Manchonek artikulu honetan esandako guztiekin. Eduardok esaten daban bezala "erabiltzaileak web-a ulertzea eta erabiltzen jakitea da garrantzitsuena eta horretarako giltza da erabilgarritasuna". Web-ak egiten ditugunonen lana da web erabilterrezak egitea. Uda aurretik "erabilgarritasuna" edo gaztelaniaz "usabilidad" deitzen zaionari buruz ikastaro bat egiteko aukera euki naban. Hona hemen orduan idatzi naban artikulua.\nBestalde Eduardok berak beste ikastaro bat emango du azaroaren 8 eta 9an Madriden. Hemen duzue informazio gehiago. Inork bertaratzeko aukerarik balu, seguru izan ez duela damurik izango. Aspalditik jarraitzen dut bertan irakasle izango diren Eduardo Manchón, Cesar Martín eta Humberto Matasen artikuluak Cadius posta zerrendari esker eta gai honetan benetan jakitunak direla esan dezaket.


Urratsak emanez euskara maitatzen - Errekaldeberriko Eskautak\npor errekalde · Publicada 4 diciembre, 2020 · Actualizado 4 diciembre, 2020\nErrekaldeberriko Eskaut taldeak Euskaraldia tresna moduan erabili du “Euskarak 365 egun” leloa sendotzeko. Taldean euskara une oro erabiltzeko lan handia dagoen arren, aipatutako leloa egia izateko hainbat ekintza egin dituzte bi aste hauetan zehar euskararekiko duten jarrerari buruz hausnartzeko eta auzoan barrena euskara hedatzeko.\nKoskorrek eta Kaskondoek Kuxku Xeroren bisitaz gozatzeko aukera paregabea izan zuten pasa den bileran. Honek gutun bat bidali zien euskaldunen altxorra den euskara zaintzeko laguntza eskatuz. Horretarako, hainbat jolas proposatu zizkien, hala nola, aho-korapiloak, irrintzi lehiaketa…\nKuxku Xerok Koskorrei eta Kaskondoei bidalitako gutuna.\nOinarinek haien egunerokotasunean duten euskararen erabileraren inguruan hausnarketa egin zuten. Urkatuaren jokoaren bidez, egun oso batean erabiltzen diren euskarazko hitz eta esamoldeak lortu zituzten, ostean horietako zenbat erabili izaten dituzten aztertzeko.\nAzkarrek eta Trebeek, aldiz, euskal hiztunen inguruan dauden estereotipoei buruz hitz egin zuten, horiekin amaitzeko eta baita euskarazko aisialdiaz gozatzeko. Hori lantzeko galdera bat proposatu zitzaien: “nork hitz egiten du euskaraz?”, eta ondoren ikusi zuten umorezko “sketch”-ari esker galdera horri emandako erantzuna aldatzeko aukera izan zuten.\nAmaitzeko, lehen egunetik hasita, begiraleek Euskaraldiak proposatutako 15 urratsak bete dituzte haien arteko euskararen erabileran pausu handi bat emanez. Horrez gain, auzoan aurrera eraman diren ekintzetan izan dira.\nLaburbilduz, 15 egun hauetan Errekalden euskara gehiago, gehiagorekin eta gehiagotan egiteko aukera dagoela ziurtatu dute.\nGora Euskaraldia eta gora Errekalde!\nArgazki gehiago ikusteko sartu esteka honetan.\nTrebeak III haien bileran izandako euskarari buruzko hausnarketan.


Kablerik gabeko lehen taupada-markagailuak arrakastaz inplantatu dira AUOn - Osaraba\nKablerik gabeko lehen taupada-markagailuak arrakastaz inplantatu dira AUOn\nAUOko Kardiologia Zerbitzuak inplantatuak ditu kablerik gabeko lehen lau taupada-markagailuak. Bere garaian jakinarazi genuen bezala, AUOko Txagorritxu aitzindari izan da, Espainiako zazpi ospitalerekin batera, teknologia hori erabiltzen. Minimoki inbaditzailea da, eta, gainera, infekzio- eta hematoma-arriskua murrizten du.\nHiru gizoni eta emakume bati inplantatu zaie aparatu hori, 81 eta 88 urte bitartekoak denak. Kontuan hartu behar da joan den maiatzean bukatu zela 60 pazienteren ebaluazio-fasea eta irailean akreditatu zirela aipatutako ospitaleak.\nTaupada-markagailu horiek bi gramo pisatzen dute (larruazalpekoak baino hamar aldiz arinagoak dira, beraz), eta zuzenean bihotzean jartzen dira, bena femoralaren bidez sartutako kateter baten bitartez.\nAparatu hori errealitate bihurtu da dagoeneko kardiologian. Ohiko sistemek eragiten dituzten konplikazio gehienak saihesten ditu, eta interbentzioaren denbora eta ezaugarri elektrikoak ohiko inplante batean behar direnen antzekoak dira.\n“Gure lehen esperientzia honetan, ez da konplikaziorik izan sarbide femoraletan, eta inplanteak erabat ondo atera dira”, azaldu du José Martínez Ferrer doktoreak, AUOko Kardiologiako Arritmien Unitateko buru klinikoak.\nNext story Presio-ultzera prebenitzeko mundu eguna ospatu du AUO-k\nPrevious story AUO-n makillatzeko tailer bat sortu dute onkologiako pazienteentzat


produktuen_diseinua by Pello Cestau - issuu\nPRODUKTUAK DISEINATZEKO ETA HOBETZEKO PROZESU ZIKLIKOA 1. UNITATEA Kontsumoko produktua edo ondasuna â€œizaki teknologikoaâ€? da: sortu, garatu eta hil egiten da (hiltze teknikoa jakina, merkatukoa). Horixe da produktu guztien bizi zikloa. Produktu berna agertzen den bakoitzean, aukera ekonomiko ugari sortzen da; produktua zenbat eta gehiago egokitu pertsonen beharrizanetara eta, zenbat eta hobeak izan beraren banaketa nahiz merkaturatzea eta prezioa, aukera gehiago zango ditu merkatuan. Izaki bizidunen bilakaera prozesuaren ezaugarri nagusia hauxe da: espezieak hobetu eta egokitu egiten dira ingurura. industri jardueraren ondoriozko produktuek ere, zelan edo horrela, etengabe hobetu beharra izaten dute. Enpresetako diseinu sailek etengabe hobetzen dituzte fabrikaturiko objektu, pieza, tresna, makina edo sistemak. Hobetze horretarako, ondoko faktoreak eduki behar izaten dira kontuan: bezeroaren onarpena, kontsumitzailearen edo ingurugiroaren defentsari buruzko araudiaren baldintzak, aurkikuntza zientifiko nahiz tekniko berriak, emaitza tekniko zein ekonomikoak hobetzen dituzten ideiak, etab. Merkatura azkar egokitu eta ideia nahiz beharrizan berriak aurreikusten dituen enpresa bizkor batek lehiakortasun handia izango du eta hazkunde ekonomikoa nahiz enplegua sortuko ditu.\n1.1 PRODUKTUA ETA BIZI ZIKLOA Produktua Produktua bere propietate fisiko objektiboek (kolorea, itxura, ehundura) eta erosleak emandako balioak definitzen dute. Ezaugarri bi horiek estu lotuta daude eta eragin handiko dimentsio psikologikoa dute. Esate baterako, zergatik dira gorriak automobil deportiborik gehienak? Garbigarrien ontzietan, zergatik nagusitzen dira kolore urdinak? Eta zopen ontzietan zergatik horiak? Zer dela eta egiten forma zentzugabeko altzariak? Berdin-berdinak diren praka bik (bata markako etiketarekin eta bestea ez), zergatik dute halako alde handia prezioan? Industriako produktuetan faktore objektiboek eragin handiagoa dute, kontsumo produktuetan baino. Zehaztasun teknikoak, prezioa, funtzionaltasuna eta abar ezaugarri erabakigarriak dira makinak eta tresnak erosteko orduan; hala ere, sinbolismoa ere hortxe dago oraindik. Adibidez, metro karratu bakoitzeko aparatu kromatu asko dituen mediku kontsulta batek eta mahaia, aulkia, ohatila eta egutegia baino ez dituen beste batek irudi sinboliko oso bestelakoak sortzen dituzte. Produktu batek, beraren antzekoak diren produktu pilo baten artean bizirik irauteko, ezaugarri tekniko eta funtzional egokiak izan beharko ditu; baina arrakasta, neurri handi batean, erosleari produktu bat eta ez bestea erostea eragiten dioten arrazoi subjektibo batzuen menpe dago. Automobila, ordenagailua, txorrota, jertsea edo zulagailua bezalako produktuetan, espezifikazio teknikoak ez ezik, sinboloz beteriko beste informazio batzuk ere ageri dira. Produktu horietakoren bat eskuratzeko interesa sortzeko, kontuan izan beharko dira itxura fisikoa, koloreak, gizartean edo lanbidean duen irudia, sofistikazioa edo sinplizitatea...\nPRODUKTUAK DISEINATZEKO ETA HOBETZEKO PROZESU ZIKLIKOA\nBeraz, gauza edo makina guztiak bezeroaren ikuspegitik diseinatu eta fabrikatu behar dira. Produktua eta kontsumitzailea txanpon beraren alde biak dira: ezin dira produkzio ingurua eta gizarte ingurua banatu.\nProduktu berriak Produktu berrien helburua beharrizanak asetzea da, edo aspaldiko arazoak beste era batera konpontzea, beste barik. Etengabe material berriak agertzen ari dira, orain arte ezinezkoa zen zer edo zer fabrikatzeko aukera ematen duten teknika berriak, aurkikuntza zientifiko berriak, gizarte beharrizan berriak, arazo praktiko berriak, etab. Adibidez, aukera telematiko berriek orain arte ezagutzen ez ziren produktuak definitzen dituzte: Internetetik nabigatzeko programa berriak, zuntz optikoaren eroaleak, sareak instalatzen dituzten enpresak, sistema berriak erabiltzeko heziketa, programa telematikoak, bideo-konferentzietarako instalazioak, etab. Produkzio jarduera guztietan, aukera ugari dago gauzak modu berri batera egiteko, teknika berriren bat aplikatzeko, oraintsu garaturiko materialen bat erabiltzeko, makina eraginkorragoren bat erabiltzeko, etab. Adibidez, ordenagailu txiki bat tornu batera aplikatzearen ondorioz, arrakasta handiko makina automatikoa sortu zen. Argi naturala biltzeko moduko materialen bat aurkituz gero, zer produktu berri fabrikatu ahal izango litzateke?\nProduktuaren bizi zikloa Aspaldiko filmak ikusten ditugunean, bestelako bizimoduak ez ezik, oraingoak ez bezalako produktuak, makinak, objektuak eta abar ere ageri-agerian gelditzen dira: beste automobil batzuk, beste arropa mota bat, beste altzari batzuk, oraingoak ez bezalako etxetresna elektrikoak. beste makina batzuk, beste kartel batzuk publizitatean... Produktua merkaturatzen denetik â€œhiltzenâ€? denera arte, aldaketa batzuk gertatzen dira beraren formetan, koloreetan, funtzioetan edo ezaugarri teknikoetan. Aldaketa horiek produkzio munduaren eta merkatuko eskarien arteko txoke gogorraren ondorioz sortzen dira. Produktu berririk gehienen bizi zikloak ondoko faseak izaten ditu: a) Sarrera. Salmenten hazkunde motela, lehiakiderik ez eta esfortzu handia produktua merkatuan ezagutarazteko. b) Hazkundea. Salmenten gorakada handia. Produktua ezaguna da rnerkatuan eta heraren prezioa jaitsi egiten da. e) Heldutasuna. Salmentak ez dira horrenbeste hazten. Lehiakide gogorrak agertzen dira; beharrezkoa da produktua bereizi eta hobetzea. Banaketa sareak, fabrikazio teknikak eta prezioa optimizatu egiten dira. d) Beherakada. Eskaria erabat jaitsi eta ordezkoak agertzen dira merkatuan. Prozesu horren zergatiak ez dira teknikoak izaten, bestelakoak baino: modak, sinbolismoa edo beharrizanen bilakaera.\nBizi zikloaren formak produktu mota batzuetarako 1.2 PROIEKTUEN METODOLOGIA: ARAZOAK KONPONTZEKO PROZESUA. Edozein arazo praktiko konpontzeko (gauza, instalazio nahiz makinak asmatzea, matxurak konpontzea, etab.), metodologia behar da. Teknologi prozesuetan, proiektuen bidezko metodologia erabiltzen da eta horrek ondoko faseak ditu: 1. Arazoa zehaztea Errealitatean ez dago etiketarik. Ondo ez dabilen makinak ez dauka arazoaren bera ematen duen errotulurik matxuran bertan ipinita; eta, jakina, soluzio erabilgarri guztien ezaugarriak dituen zerrendarik ere ez dauka. Arazoak aurkitu, identifikatu eta bereizteko, azterketa arrazoitua egin behar da; horretarako, berriz, gaitasun eta ezagupen teknikoak eta osterantzekoak ere erabili behar dira. Batzuek diote arazoa identifikatu eta zehazteak erdira laburtzen duela berori konpontzeko bidea. Arazo praktikoren bat identifikatu eta zehaztuta, errealitate fisikoa eta soziala ulertu nahiz PRODUKTUAK DISEINATZEKO ETA HOBETZEKO PROZESU ZIKLIKOA\ninterpretatzen da, soluzioaren bideragarritasuna aztertzen da (errealitateak jarritako mugak ere kontuan izanda) eta, gainera, lehenengo hurbiltze orokorra egiten zaio arazoari. 2. Arazoari buruzko informazioa bilatu eta aztertzea Bere bokazio praktikoa dela eta, teknologiak iturri asko ditu informazio garrantzitsua lortzeko, arazoak konpontzeko prozesuaren eremuan. Besteak beste, aipatzekoa da produktuen mundua, produktuok ezagupen garrantzitsuak eskaintzen baitizkigute, informazio hori lortzen jakinez gero. Produktuak (objektuak, makinak, mekanismoak, etab.) ondo aztertuz gero, gauzek ahalegin handiz ezkutaturiko datuak lortuko ditugu. 3. Diseinatzea Diseinuaren bidez, eta adierazpen grafiko nahiz ahozkoaren laguntzarekin, ideia eta berorren gauzatzea bateratzen dina. Diseinua soluzioaren gauzatze sinbolikoa da eta gidatzat erabiliko dugu burutzapen prozesuan. Fase honetan, prototipoa egiten da. 4. Lan teknikoak planifikatzea Arazo baten soluzioa aurkitzeko prozesuaren kontrola prozesu hori planifikatzean egiten da. Fase honetan materialak, erremintak nahiz prozesu teknikoak, makinak, arazoak, denbora, kostuak. Lan sekuentziak eta lanaren antolamendua nahiz banaketa aurreikusten dira. 5. Egitea Industri jardueraren faserik nabariena, gehienetan. produktu bat seriean egin edo fabrikatzea da; hala ere, fase hau aurreko guztien menpe dago. Izan ere, fabrikazioaren emaitzen kalitatea lehengo fase guztien trinkotasunaren araberakoa izango da.\n6. Ebaluatzea Bai edozein ekintzaren ondoriozko ebaluazioa, bai lorturiko produktuaren kalitatea kontrolatzen duen azken balorazioa. jarrera eta meto- do erabilgarriak dira behaketak egiteko, datuak biltzeko, iritziak emateko eta erabakiak hartzeko. Proiektuaren barman era askotako arazoak daude. Arazo bakoitza baino lehen, hainbat soluzio agertzen dira eta horien artean bat aukeratu behar izaten da. Horren ondorioz sorturiko egoera konpontzeko, gauzak aztertu nahiz baloratu eta erabakiak hartu beharko dira. Aurreko pausoek ez dute jarduketa linealeko sistemarik osatzen; behin eta berriro burutzen diren prozesuak dira eta horietaz baliatu beharra dago modu ziklikoan. Zelanbait esateko, arazo txiki bakoitza metodo honen menpe jarri behar da, arazo osoa ez bada ere behintzat beraren alderdiren bat.\nARIKETAK ETA PROBLEMAK 1. Aukeratu gauza, makina, tramankulu edo halakoren bat eta azaldu historian zehar izan duen bilakaera. Egin zirriborro bat eta adierazi asmatu denetik hona izan dituen aldaketa nagusiak. Hemen dituzu adibide batzuk: erlojua, automobila, ordenagailua, oinetakoak, dirua, etab. 2. Badago asmatu zenetik hona aldaketa handirik izan ez duen gauzarik? Jarriko zenuke adibideren bat? Zure iritziz, zergatik izan da hori? 3. Produktuen itxurak, koloreek, modeloek, eta abar, eragin handia dute salmentetan. Zergatik? 4. Ondoko arazoetariko bat aukeratu eta, taldeka, egin minutu gutxi batzuetako brainstorming txikia (ideien trumonada): a) Pieza batean nola egin hiru zulo aldi berean. b) Nola egin sistema bat, arbelean idazten denaren kopiak ateratzeko. c) Ibilbide arriskutsuan nola murriztu istripu kopurua. d) Atea irekitzean, nola jakin noiz sakatu eta noiz tiratu behar den. e) Agiria nola helarazi 100 km-tara dagoen hirian bizi den pertsonari. 5. Egin zentzuaren eta arrazoi teknikoaren kontrako buru gabeko produktuaren diseinua. 6. lnformatikako ikasgelan, ireki diseinu grafikoaren aplikazio sinplea eta egin liburu honetan agertzen den edozein marrazki. 7. Proiektuen bidezko metodologia osoa erabiliz (fabrikazio fasea izan ezik), taldeka, aurkitu irtenbidea ondoko problema praktikoari: egin alde batean papera eta bestean hondakinak biltzeko balio duen edukiontziaren proiektua. Egin txosten bat ondoko atalekin: a) Zehazpena. Zehaztu problema enuntziatuan baino zehatzago. b) Informazioa. Zer informazio mota eta non bilatu behar da. c) Diseinua. Egin zirriborro batzuk problemak izan ditzakeen soluzioekin eta aukeratu soluziorik interesgarri eta eraginkorrena. d) Planifikatu. Egin segida eta deskribatu edukiontzia egiteko bete beharreko fabrikazio prozesuak. 11. Bizikletaren egitura eta osagaiak oinarri izanda, egingo zenuke pedal eta guztiko uretako irristatzekoa? Egin zirriborroa. 12. Ondoko berria prentsan agertu zen, 2005eko abuztuan: 2007an Suitzan 2.500 km-ko ibilbide sare nazionala egongo da txirrindularientzat, Suitza Txirrindularitzaren Herria izeneko fundazioak atzo adierazi zuenez. Horrela, agintariek erantzuna eman nahi diote zikloturista kopuru gero eta handiagoari; izan ere, adituek diotenez, zikloturista horiek motorretan iritsitako bisitariek baina diru gehiago uzten dute. Ibilbide horien bidez, gainera, 2,5 edo 5 milioi litro gasolina aurreztuko dira urtean; horixe da, behintzat, â€œEnergia 2000â€? programaren buru den Daniel Leupi jaunak dioena. Txirrindularientzako 2.500 kilometroko bide horien barruan, zortzi ibilbide luze egongo dira eta ibilbideok Kan federazioko 25 kantoiak lotuko dituzte (Efe). a) Zure ustez, egin daiteke halakorik gure herrian? Adibidez, parke naturalen batean, baserrietan, bisitarientzako ibilbideak antolatzeka, etab.\nb) Pentsatu bizikletak alokatzeko enpresa txiki bat sortu nahi duzula. Landu ideia eta planteatu enpresa ekimeneko proiektu txiki bat; bertan, enpresan lan egingo duten pertsonen kopurua nahiz espezialitatea, enpresaren kokalekua zein tamaina, bizikletak alokatzeko sistema, prezioa, beharrezko inbertsioa eta abar zehaztu beharko dituzu.\n1go. gaiaren laburpena


Erremediorik ez | Berria.eus\nGizartea Erremediorik ez\nEz dugu erremediorik. Antibiotikoen erabilpen traketsaren erruz, hilgarri izateari utzi zioten gaitz askorentzako sendabiderik gabe gelditzen ari da gizakia. Ez dago, oraingoz, haiek ordezkatzeko antibiotiko berririk.\n'Neisseria Gonorrhoeae' bakterioa. CDC\n2014-01-12 / Irune Lasa\nFamilia Egipton oporretan zegoela hasi zen guztia, uztail honetan. Sabeleko minez, ospitale pribatu batean hartu zuten aita, 40 bat urteko gizona, eta han antibiotiko injekzioekin artatu hamahiru egunez. Jaioterrira, Herbehereetara itzuli, eta lau egunera ospitalean ziren berriz, Groningenen: apendizitisa zen. Ebakuntza egin zioten, eta beste antibiotiko batzuekin artatu bost egunez. Hobera egin zuen gizonak.\nBaina piramideen eta Itsaso Gorriko oroitzapenekin batera, gizon hark Egiptotik beste zerbait ere bazekarrela antzeman zuten, haren laginen hazkuntzetatik abiatuta. Antibiotiko askorekiko erresistenteak ziren hainbat bakterio andui zekartzan, ia ziur Egiptoko ospitalean hartuak. Horien artean, Klebsiella pneumoniae eta Escherichia coli enterobakterioak, medikuntzan besterik ezean erabili ohi diren antibiotikoekiko multierresistenteak ziren. Aitari bakarrik ez, emazteari eta bi haurrei ere hainbat motatako bakterio andui multierresistenteak topatu zizkieten, nahiz gaixotasunik agertu ez.\nHainbat osasun agintarik nightmare bacteria (amesgaiztoetako bakterio) deitu diete halakoei, eta Groningengoa ez da, inondik ere, halako erresistentzia erakusten duten anduiak Europan agertzen diren lehen aldia. Antibiotikoak agertu bezain pronto agertu zen haiekiko bakterioen erresistentzia. Antibiotiko berriak sortuz konpondu da hori orain arte. Baina familia herbeheretar hark gainean zeramatzan bakterio horietako zenbaitek eragin ditzaketen infekzioek ia sendabiderik ez dute; ez dago antibiotiko berririk haiei aurre egiteko. Eta bakterioek erresistentziak garatzen jarraitzen dute, gizakiok trakets erabiltzen ditugulako dauzkagun antibiotikoak.\n1928an penizilina aurkitu zuen Victor Flemingek berak iragarri zuen 1945ean Nobel Saria jaso zuenean: "Ez da zaila mikrobioak penizilinarekiko erresistente bihurtzea laborategian, haiek hiltzeko adinakoak ez diren kontzentrazioen eraginpean jarrita... Arriskua hor dago: gizaki ezjakinak bere burua azpidosiekin erraz artatu, eta sendagai kopuru ez-hilgarrien eraginpean jarriz bere mikrobioak erresistente egiteko".\nSaihetsezina da. Eboluzioa da. Izaki bizidun orok bezala, bakterioek iraun egin nahi dute. Asko dira, eta hori dute alde: organismo batean, hainbeste bakterioren artean oso posible bakar bat gai izatea —adibidez mutazio bati esker— antibiotiko bati aurre egiteko. Eta antibiotikoak erabiltzean, erresistentea den bakar hori nagusitu egingo da.\n"Zenbat eta antibiotiko gehiago erabili, zenbat eta gehiagotan jarri bakterio bat antibiotiko baten eraginpean, handiagoa izango da antibiotiko horrekiko erresistentzia garatzeko probabilitatea", azaldu zuen elkarrizketa batean CDCko (Centers for Disease Control) Arjun Srinivasan doktoreak. "Zenbat eta antibiotiko gehiago eman jendeari eta ganaduari, zenbat eta antibiotiko gehiago utzi ingurumenean, aukera gehiago ematen diegu bakterioei erresistente bihurtzeko".\nEta CDCko medikuaren ustez, iritsi da egunkari eta aldizkarietako Antibiotikoen amaiera? tituluari galdera marka kentzeko unea. "Hementxe gaude, antibiotikoen ondoko aroan. Dauzkagun gaixoentzako terapiarik ez dugu. Ohean dauzkagu, infekzio batekin. Duela bost urte artatu ahal izango genituen, baina orain ezin dugu...".\nOsasunaren Mundu Erakundeko (OME) zuzendari Margaret Chan ez da baikorragoa: "Egungo joerak mantenduz gero, erraza da etorkizuna iragartzea. Antibiotikoen aurreko arora itzultzen ari garela diote. Ez. Hau antibiotikoen ondorengo aroa izango da. Ordezkapenezko antibiotiko berrien ekoizpena praktikoki geratuta dago, batez ere bakterio gram-negatiboei [gehienbat enterobakterioei] dagokienez. Armairua ia hutsa dago".\nDonostia Ospitaleko Mikrobiologia Zerbitzuko buru eta EHUko Medikuntza Fakultateko katedradun Emilio Perez-Tralleroren ustez, nazioarteko osasun agintarien alarma deiak zuzenak dira. "Iragan urteetako gure esperientziak esaten digu arazoa konpondu ezin bada ere hura geldotu dezakegula, eta zenbaitetan neurri batean lehengoratu. Etengabeko eboluzioan dauden bilioika mikroorganismoak beti gailenduko dira haiek akabatzeko saioei. Gure egitekoa da erresistentzien maiztasuna handia izatea saihestea eta arrazoizko mailan geldi daitezen lortzea. Egun, inor ez da ari saiatzen arratoiak iraungi daitezen, baina saihestu behar dugu arratoiak gure etxean eta inguruetan ibiltzea".\nAntibiotikorik gabeko mundua\nZer esan nahi luke, bada, antibiotikorik gabeko mundu batera itzultzeak? Intsektu baten ziztada batek, erredura batek edo odol transfusio batek heriotza ekar zezakeen mundura itzultzea. Amigdalitis bat edo belauneko zauritxo bat hilgarria izatea haur batentzat. Antibiotikoak sortu aurretik, mila erditzetik bostetan hiltzen zen ama; pneumoniak hilobira eramaten zituen hamar gaixotik hiru...\nInfekzio asko sendatzen dituzte antibiotikoek, baina giza osasunean duten garrantzia harago doa. Infekzioen aurkako babes tresna diren heinean, antibiotikoei esker egin daitezke egiten diren ebakuntzak, organo transplanteak, minbizia artatzeko kimioterapia eta erradioterapia tratamenduak, artritis erreumatoidearentzako tratamenduak... Antibiotikoei esker lortzen da hainbat haur goiztiarren heriotza eragoztea ere. 85 urte pasatu dira antibiotikoak sortu zirenetik. Haiei eta txertoei esker gizakiaren bizi-itxaropena hogei urte luzatu dela kalkulatzen da.\nBaina lorpen horiek galtzeko arriskuan egon daiteke gizakia. Turberkulosiarekin gertatzen ari dena izan daiteke adibide bat. Konturatu zirenean kutsakorra zela antzinatik milioika eta milioika gizaki hil izan dituen gaitz hori, gaixoak sendategietan baztertzen hasi ziren, baina, hala ere, egoerarik onenean gaixoen erdiak hil egiten zituen tuberkulosiak. XX. mendearen hasierara arte ez zen agertu BCG txertoa —eragin mugatukoa—, baina hura ere munduan ez zen zabalduko II. Mundu Gerra pasatu arte. Antibiotikoek itxi zituzten tuberkulosidunen sendategiak, estreptomizinak aurrena (1944), isoniazidak ondoren (1952) eta errifanpizinak gero (70eko hamarkadan).\nIzan zen gizakiak tuberkulosia desagerraraztea lortuko zela pentsatu zuenik ere... 80ko hamarkadan antibiotikoekiko mikobakterio andui erresistenteak agertzen hasi ziren arte. OMEren arabera, munduan 2010. urtean erregistratutako12 milioi tuberkulosi kasuetatik 650.000 ziren hainbat sendagairekiko (isoniazida eta errifanpizinari tartean) erresistenteak. Kasu horietan, sendabidea izugarri zaila da, garestiak eta toxikoak diren botikekin bi urteko medikazioa behar izaten da, eta, hala ere, gaixo horien ia erdiek ez dute sendatzea lortzen.\nEmilio Perez-Trallero doktorearen arabera, zenbait bakterio erresistentziarekin lortu da hobekuntzarik. "Duela hamar edo hogei urte gure herrialdean topatzen genituen bakterio arrunt zenbaiten erresistentzia mailak oso handiak ziren; adibidez, amigdalitisa sortzen duen Streptococcus pyoregenes bakterioarenak, edota pneumonia, otitisa eta beste hainbat infekzio eragiten dituen Streptococcus pneumoniae -arenak. Zorionez, une honetan egoera aldatu egin da, eta bakanak dira zirkulazioan dauden bi bakterio horien andui erresistenteak. Hobekuntza hori, zalantzarik gabe, familia medikuen jarduera onari esker etorri da, infekzio arinak artatzeko moduak moldatu zituztelako, baita osasun etxeetan afixen bidez gaixoentzat egindako kanpainei esker ere".\n"Baina txanponaren ifrentzua hor daukagu", dio Perez-Trallero doktoreak: "Jatorria gehienbat ospitaleetan duten bakterioak dira, lehen antibiotikoekiko sentiberak zirenak eta egun erresistente bihurtu direnak". OMEren arabera, Europako Batasunean Norvegian eta Islandian ospitaleetako erietatik %5-12 bitartean hartzen dute infekzio bat ospitaletik igarotzean. Horietako batzuk antibiotikoekiko erresistenteak izaten dira, eta batzuk arazo handia bihurtu dira, haien larritasunarengatik.\nHiru taldetan bana daitezke bakterio erresistentzia larrienak: talde batean, metizilinarekiko erresistenteak diren Staphylococcus aureus (MRSA) bakterioak daude, "penizilinekiko, zefalosporinekiko eta betalaktamikoen familiako beste antibiotiko batzuekiko erresistenteak". Beste talde batean daude ESBL direlakoak, espektro zabaleko betalaktamasa sortzeko gai diren enterobakterioak (E. coli, Klebsiella pneumoniae eta beste batzuk), "penizilinekiko eta zefalosporinekiko erresistenteak". Eta hirugarren taldean daude karbapenemen familiako (imipenem, meropenem) antibiotikoekiko erresistenteak diren enterobakterioak (CPE) eta beste bakterio batzuk. Eta batzuek sailkapen horiek gainditzen dituzte, Emilio Perez-Trallerok azaldu duen moduan: "Mota horretako erresistentziak dituzten bakterioek maiz beste antibiotiko taldeekiko erresistentzia determinanteak izaten dituzte, eta horrek artatzeko oso zail bihurtzen ditu". Eta, orain, gaitz horiek ospitaleetatik kanpo agertzen hasi dira.\nNola arta daitezke halako gaitzak? Karbapenemak, adibidez, besterik ezean erabili ahal izateko nolabait gordetzen saiatu dira medikuntzan. Zer egiten da, orduan, antibiotiko horrekiko erresistente bihurtu diren gaitzekin? Perez-Trallero doktorearen erantzuna ez da baikorra: "Badaude kasuak non erresistentzia kezkagarri hauek beste antibiotikoren batekin edo antibiotiko konbinazio batekin arta daitezkeen, baina sendagai horiek aurrekoak baino toxikoagoak dira maiz. Eta izan da kasurik non ez den alternatibarik izan, infekzioaren artapena organismoaren defentsen eta antibiotikoen garai aurreko aukeren esku utzi behar izan dena".\nAntibiotiko berririk gabe\nIzan ere, gaur egun, orain gutxira arte ez bezala, botika kutxan ez dago beti antibiotiko berririk, balioa galdu duen antibiotikoa ordezkatzeko. 25 urte daramatzagu antibiotiko mota berririk gabe. OMEko zuzendari Margaret Chanek azaldu duen moduan, "merkaturatu dira antibiotiko berriak azken urteotan, baina horrek dakarren garapen irudia faltsua da. Gure antibiotiko berrienak duela hamarkadak garatutako aurkikuntza zientifikoen emaitza dira. 1987tik ez da izan antibiotiko mota berrien aurkikuntza arrakastatsurik".\nFaktore asko omen daude horren atzean. Bat izan daiteke orain arte garatu diren antibiotikoak "garatzeko errazenak" izan direla, CDCko Arjun Srinivasanen arabera: "Zenbaitek dio fruitu heldu guztiak bildu ditugula eta oso zaila izango dela antibiotiko berriak sortzea". Baina faktore erabakigarriena, nola ez, ekonomikoa da. Infekzioak ez dira horren arruntak beste gaitz batzuen aldean, batez ere gaixotasun kronikoekin (presio arterial altua, kolesterol altua, diabetesa...). Azken horiek dira, eta are gehiago populazioen zahartzearekin, botika konpainientzako merkaturik errentagarrienak.\nJada garestia aurreikusten da antibiotiko berrien garapenaren errentagarritasuna, eta oraindik ere murritzagoa bihurtzen da konpainientzat bakterioak sendagaiarekiko erresistentzia epe oso laburrean garatzeko gai badira —antibiotikoen erabilpen okerrari esker—. Eta antibiotiko berri arrakastatsurik aurkituko balitz, ziurrenez, beste aukerarik ezean soilik erabiltzeko gordeko litzateke. Beraz, antibiotiko berrien aurkikuntzan inbertitzeko pizgarriak oso gutxi dira botika konpainientzat.\nBiozientzien beste garapenetatik etor al daitezke sendabide berriak? Ez da halakorik espero epe laburrean, eta, Margaret Chanek dioen moduan, "ez dago bermatuta antibiotikoen ordezko balizko alternatibak garatuko direnik existitzen diren antibiotikoek baliagarri izateari utzi baino lehen".\nEuropako Batasunean, berriz, urtero 400.000 bat lagunengan atzematen dira bakterio erresistentzien kasuak, eta horietatik 25.000 bat eri hil egiten dira (23.000 AEBetan). Erresistentzia anitzeko bakterioek EBn urtero 1.500 milioi euroren galera ekonomikoak eragiten dituela kalkulatzen dute.\nZer egin daiteke? Arazoa globala da. Horregatik, gero eta gehiago dira bakterio erresistentziari aurre egiteko estrategia globalen inguruko ekimenak eta deiak. Antibiotiko berrien garapena bultzatu eta kontrolatzeko neurriak ezartzea proposatzen dute hainbat osasun agintarik arazoari aurre egiteko. Baina, zalantzarik gabe, jada existitzen diren antibiotikoen erabilpena murriztea da egin beharreko garrantzitsuena, eta hor, batez ere nekazaritzan, abeltzaintzan eta akuikulturan munduan zehar egiten den antibiotikoen erabilpena dago auzitan.\nZer egin dezake herritar arruntak?\nEztiñe Ormaetxea (Elika Fundazioko abeltzaintza arduraduna): "Antibiotikoak zentzuz erabiltzea da gakoa, hala gizakietan nola animalietan"\nArazoa hemen ere


Irekia Eusko Jaurlaritza - Gobierno Vasco :: Argi berdea Esperantzako pilotaleku berriaren lizitazioari\nArgi berdea Esperantzako pilotaleku berriaren …\n<img src="https://www.irekia.euskadi.eus/uploads/cover_photos/52014/original/linea3_fronton_esperanza.jpeg" style="max-width:100%" alt="" />\n3,4 milioi euroko oinarrizko aurrekontua eta 17 hilabeteko egikaritze epealdia dituen proiektuak, pilotalekua eta udal egoitzak izango dituen eraikina barne hartuko dituen bolumen bakarra planteatzen du\nBilboko Udalak eta Eusko Jaurlaritzak erdi bana finantzatuko dute azpiegitura berriaren eraikuntza\nEusko Jaurlaritzako Ekonomiaren Garapen eta Azpiegitura Sailaren esku dagoen Euskal Trenbide Sarea erakunde publikoak argi berdea eman die Esperantzako pilotaleku berriaren eraikuntza lanen lizitazioari. 3. lineako Zazpikaleak/Casco Viejoko geltokiaren estalkiaren gainean egongo da.\n3.401.700,91.-€-ko oinarrizko aurrekontua, BEZ aparte, eta 17 hilabeteko egikaritze epealdia dituen proiektuaren barruan Bilboko udaletxearen udal egoitzak jasoko dituen eraikina ere sartzen da.\nJoan den azaroan, Arantxa Tapia sailburuak eta Juan Mari Aburto alkateak lankidetza hitzarmena sinatu zuten. Hitzarmen horren barruan, bi erakundeek erdi bana finantzatuko dute proiektua. ETSk egiten duen ekarpenaren parte bat, Bizkaiko Foru Aldundiak Metroaren 3. linea eraikitzeko sinatutako hitzarmenetik dator.\nEsperantzako pilotaleku zaharra 2015ean eraitsi zen, 3. lineako Zazpikaleak/Casco Viejoko geltokia eraikitzeko lanak errazteko. Itxaropen kalea 4ko eraikinaren orubea okupatzeko diseinatutako proiektuak, bi eraikin, pilotalekua eta zenbait egoitza, eta baita bi lekuetarako sarbideko ataria ere jasotzen duen eraikina bilduko dituen bolumen bakarra planteatzen du.\nGeltokiaren estalkiaren gainean, Itxaropena kalearekin perpendikularrean, egongo den pilotaleku berria barruti itxia izango da, 30 bat metro luze eta 20 bat metro zabal.\nHarmailek 7 eserleku lerro izango dituzte, eta horrek, kantxaren kotan, harmailen estrukturaren azpian, instalazio gunea (komunak eta aldagelak) jasotzeko behar adinako altuera ematen die. 7 lerro horiek 300 pertsona inguru eserita egoteko lekua emango dute.\nPilotalekua Bilbao Kirolak elkarteak kudeatuko du, hiriko gainerako udal kirol egoitzekin gertatzen den bezala.\nItxaropen kalea 4ko eraikina\nPilotaleku zaharra eraitsi ostean hutsik geratu zen lur-saila osorik eraikiko da. Planteatu den eta udal titulartasuna izango duen eraikin berriak bi helburu ditu: alde batetik, pilotaleku berriaren altuerako euskarri izatea eta, bestetik, erabilgarri dagoen gune berriaren aukeraz baliatzea, dentsitate handiko hirigunean.\nHorretarako, 5 solairuko eraikina diseinatu da, herritarren eskariei erantzuteko. Hori dela eta, solairu batzuek auzoko elkarteei eta taldeei zuzendutako erabilera izango dute, barrutiko espazio publikoak izango dira, eta gainerako solairuek ekipamendu erabilera izango dute, umeen, gazteen eta familien aisiarako, eta baita umeentzako liburutegi instalazioa ere.\nAtari bakarra diseinatu da Itxaropen kalea 4ko eraikinera eta pilotalekura sartzeko. Gune horretan batera egongo dira kirol erabilera eta kultura eta familiako aisia bilduko dituen ekipamendua.\nlinea3_fronton_esperanza.jpeg 2 MB (jpeg)


Errigoraren bi saskiek badituzte saridunak - Goierriko Hitza : Goierriko Hitza\nGoierriko Hitzak zozkatutako Errigora egitasmoko bi saskiek badute irabazlea. Pasa den asteko zozketan, Aintzane Mendizabal izan zen saritua, eta gustura jaso zuen Nafar Erriberako produktuen lotea. Duela bi asteko zozketan berriz, Xabier Apaolazari egokitu zitzaion, eta Alizia haren emazteak jaso zuen produktuen kutxa. Zorionak denei!\nBestalde, bihartik aurrera, beste zozketa berezi bati ekingo dio Goierriko Hitzak. Adi egon eta parte hartu!


Hil honetan, otsailean, Industria Armagintzaren Museoak “Velomotores Eibarreses” izeneko erakusketa eskainiko du, zeinetan erretrospektiba interesgarria erakusten den ziklomotorren eta beren osagaien ekoizpenaren hasieraren gainean.\nHori dela eta, Eibarren ekoiztutako Lambretta ziklomotorrerako Zenith 20 MX karburagailua aukeratu dugu hilabeteko pieza gisa; izan ere, pieza gakoa da, XX. mendeko Eibarko bi enpresa handiren ikurra baita: Carbureibar S. A. eta Lambretta Locomociones S. A. 1958. urtean sortutako Zenith karburagailua Lambretta -60ko hamarkadaren Eibarko izarra- markako lehen ziklomotor modeloetarako egin zen.\nKarburagailua, XIX. mendearen erdialdean asmatua, eztanda-motorra osatzen duen piezetako bat da, eta bere funtzioa da motorreko errekuntza-ganberan sartu baino lehen airea eta erregaia neurri egokian nahastea. 80ko hamarkadan, goi zilindradadun ibilgailuak eta gasolina-injektoreak agertzean, sistema honek garrantzia galdu zuen pixkanaka. Gaur egun, karburagailuak edo eztanda-motorrak injekzio-sistema berrien aldean zaharkituta daude eta ia-ia ez dira erabiltzen. Egia esan, injekzio-sistema berriek abantaila inportanteak eskaintzen dituzte potentziari, kontsumoari, segurtasunari eta gas kutsatzaileei dagokienez. Hala ere, hainbat adituren ustez -nostalgiko samarrak, agian- eztanda motorrak berreskuratu egingo omen dira aurrerakuntza eta ikerketa berriak direla-eta, eta mikrozirkuituen erabileraren ondorioz.\n1957an eta 1952an sortuak, hurrenez hurren, enpresa biek automobilgintzan garatu zuten euren industria-jarduera, lehenengo urteetan atzerriko ekoizpen-lizentziapean, baina aurrerago euren produktuak ekoiztuta. Izan ere, Carbureibar S.A., esaterako, Frantziako Zenith lizentziapean hasi zen karburagailuak egiten, nahiz eta denborarekin bere karburagailuak ekoiztuko zituen motozikloetarako, automobiletarako eta motokultorretarako; baita freno-ekipamenduetarako huts-bonbak eta erregaizko bonba mekanikoak ere. 1971n enpresa Abadiñora eraman zen, eta 1991n Pierburg taldean integratu zen. Gaur egun, Kolbenschmidt Pierburg AG. taldeko partaide da eta hainbat osagai fabrikatzen ditu automobilgintzarako, hala emisio kutsatzaileak murriztera bideratutakoak, nola aire-elikatze eta freno-sistemei begirakoak. Beste behin, paregabeko enpresak ditugu, garai hartako merkatuaren egoera berrira egokituta, gure industriaren berrikuntza, aniztasuna eta hazkundea ahalbideratu zituztenak.\nMotorgintza interesatzen bazaizue eta gure historia industriala ezagutzeko jakin-mina baduzue, etorri, zalantzarik gabe, gure museoko erakusketa interesgarri honetara.